Varah Salhi Fas Lava Silsilaa: Mifaharu Varah Thafaathu!\nވަރަށް ސަޅި ފަސް ލަވަ ސިލްސިލާ: މިފަހަރު ވަރަށް ތަފާތު!\nޑީ ޓިއުން ބޭންޑްގެ މެމްބަރުން. --ފޮޓޯ: ޑީ ޓިއުން ފޭސްބުކް ޕޭޖު\nމިފަހަރުގެ ހޮވުންތައް ވަރަށް ވެސް ތަފާތެވެ. "ތަފާތަކީ" މިފަހަރުގެ ތީމް ވެސްމެ އެވެ.\nއެހެންވީމަ ޝަހީދުގެ އިތުރު އަޅިއެއް ނުބުރުވައި މިފަހަރުގެ ފުރަތަމަ ހޮވުން ޕްލޭކޮށްލަމާ ހިނގާށެވެ.\nކުރިން ވެސް ދެންނެވި ފަދައިން މިފަހަރުގެ ހޮވުމަކީ "ތަފާތު" ލަވަތަކެކެވެ. މި ލަވަތައް ހޮވުމުގައި ބޮޑަށް ބަލާފައި ވާނީ އާދަޔާހިލާފަށް މޮޅު ނުވަތަ ހުނަރުވެރި މިއުޒިކެއް ހިމެނޭ ލަވަތަކެއްގެ ބަދަލުގައި ލިރިކްސް އާއި ހުށަހަޅައިދިނުން ތަފާތު ލަވަތަކަކަށެވެ.\nޔަގީނަށް ވެސް ޓީވީއެމްގެ "ރާގު" ޝޯގައި 2013 ވަނަ އަހަރުގެ ޖުލައި މަހު އަންދަލާ ހަލީމް ނުވަތަ އަންޔާ ހުށަހަޅައިދިން ލަވަ "ޖޯޑެއްގެ ސާފު ލޯބި" މިއީ މި ދެންނެވި ހުރިހައި ހިތްގައިމު ސިފަތަކެއް އޭގައި ނިކަން ރަނގަޅަށް ޖެހިފައިވާ ނުވަތަ ޖައްސާފައިވާ ލަވައެކެވެ.\nއަޅުގަނޑުމެންގެ ފާޑުކިޔުންތެރިޔާ ޝަހީދަށް ވެސް މި ލަވަވީ ހަމަ ނިކަން ބޮޑު ސަޕްރައިޒަކަށެވެ.\n"އާންމުކޮށް ދިވެހި ލަވައެއް ކަންފަތުގައި ޖެހޭ އިރަށް ކޮންމެ މީހަކަށް ވެސް ހީވާނީ އެއީ ބިޓެއް ކަޓައިގެން ނުވަތަ ލޯބީގައި ކޮންމެވެސް އެހެން ކެއްސެއް ލިބިގެން އެކަމަކުން އަރައިގަތުމަށް ހަދާފައި އޮންނަ ލަވައެއް ހެން،" ޝާމް ސައީދުގެ ލިރިކްސް އާއި މިއުޒިކަށް އަންދަލާ ހުށަހަޅައިދީފައިވާ ލަވައިގެ ވާހަކަ ފަށައިގަތުމުގެ ކުރިން ޝަހީދު ބުނީ މިހެންނެވެ.\n"އާންމުކޮށް ލޯތްބާ ގުޅުން ހުރި ލަވައެއް ވެއްޖެއްޔާ އެ ލަވައެއްގައި ކަލާ، ކަލާ، ކަލާއެއްގެ ވާހަކަ އަންނާނެ ބައްތިރީސް ފަހަރު. އެކަމަކު މިއީ ކަލާ ސްޓައިލްގެ ލަވައެއް ނޫން"\n"މިއީ ވެސް ލޯބީގެ ކުލަތަކެއް ޖައްސާފައިވާ ލަވައެއް. އެކަމަކު އެ ކަލައެއް މި އަށް އޮއްސާލާފައިވާ ގޮތް ވަރަށް ތަފާތު."\nޝަހީދު ބުނީ މިހެންނެވެ. އެހެންވީމަ އެ ތަފާތަކީ ކޮބައި ހެއްޔެވެ؟\n"މީގެ އެންމެ ބޮޑު ތަފާތަކީ އޭގެ ލިރިކްސް. އާދަޔާހިލާފަށް ތަފާތު، މިއިން ޒަމާނަކު ވެސް ދިވެހިންގެ ލަވައަކުން އިވިފައިނުވާ ސްޓައިލެއް އަދި ފެންވަރެއްގެ ލިރިކްސްއެއް މިއީ،" ޝަހީދުގެ ތައުރީފު ޝާމްގެ ލިރިކްސް އަށް އޮއްސާލި އެވެ.\nއެހެންވީމަ އެބުނާހާ ތަފާތު ލިރިކްސްއެއް މީގައި އޮވެއްޖެ ނަމަ އޭގައި ވެސް ކުޑަކޮށް ބީހިލަން ޖެހޭނެ އެވެ.\n"ލޮނުމެދަކާ ދެ ފިޔަކާ ކަރުނަޔާ"\n"ލޮނު ލުނބޮޔާ ދެ މިރުހަކާ ފުރާނަޔާ"\n"ލޮނު، ދިރި، ކޮތަންބިރި"\n"ބައި ސަމުސަލެއްގެ އާދޭހާ"\n"ދޮންކަނބުލޮގެ އަތުން ލިބޭތޯ"\n"ޖޯޑެއްގެ ސާފު ލޯތްބާ"\n"ރަހަލާ ވަރަށް އެ ހިނިތުންވުން"\nމިއީ މި ލަވައެއް ފަށައިގެން އަންދަލާ އެ ލަވައެއް ކިޔަމުން ކުރިއަށް ދާ ގޮތެވެ. ދެން ކިޔައި ދެނީ ތެއްޔަކަށް ކޯތާފަތާއި ރާނބާފަތާއި ހިކަނދިފަތާއި ތި ތުންފަތާއި ރާހުތާއި ހިތާއި އުލްފަތް ކޮށައި ގަށައި ނިކަން ގަދަ އަށް ލޯބި ކައްކާނެ ގޮތުގެ ވާހަކަ އެވެ.\nކުރުކޮށް ބުނަނީ ނަމަ މި ލަވައެއްގެ ހުލާސާއަކީ މިއީއޭ ބުނެވިދާނެ އެވެ. މި ލަވަ ލޯބީގެ ކުލަތައް ޖެހިފައިވާ އެހެން ލަވަތަކާ ތަފާތުވަނީ ވެސް މި ސަބަބާ ހެދިއޭ ބުނެވިދާނެ އެވެ.\n"ލޯބި ހާސިލުކުރާނެ ގޮތް ނުވަތަ ލޯބީގެ ރެސިޕީ ނުވަތަ އަސްލު ލޯތްބަކީ ކޮބައިކަން ނިކަން ތަފާތު ގޮތަކަށް ކިޔައިދޭ ލަވައެއް މިއީ،" ޝަހީދު ވެސް ބުނެލި އެވެ.\n"ވެދާނެ މި ލަވައިގައި ކިޔައި މި ދެނީ ލޯބީގެ ސައިންސް ކަމަށް ވެސް. ލޯބީގެ ދިވެހި ބޭސްވެރިއެއްގެ ބަހުރުވައިންހެން ބޮޑަށް ހީވަނީ ލިރިކްސް ހަދާފައި މި ވަނީ"\n"ވެދާނެ ޕާފެކްޓް ލޯބި ހޯދަން ކަމަށް ވެސް މި އެކްޕެރިމެންޓެއް މި ހަދަނީ މި ހުރިހައި އެއްޗެހިތަކެއް އެއްކޮށްގެން. ކޮންމެއަކަސް ލަވައިގެ މިއުޒިކްގައި ވެސް އެބަހުރި ދިވެހި ވަންތަކަމެއް ވެސް ހިމެނިފައި އޭގެ ދިވެހިވަންތަ ލިރިކްސްއާ ހެދި،" ޝަހީދުގެ ސަމާސާ އާއި ތައުރީފު ނިންމާލީ މިހެންނެވެ.\nމި ލަވަ ކިޔައިދީފައިވާ ފަރާތަށް ކުރާނެ އިތުރު ތައުރީފެއް އޮތް ހެނެއް ހީއެއް ނުވެ އެވެ. އެއީ ކުރީގެ މަޝްހޫރު ލަވަކިޔުންތެރިޔާ އިޔާނާގެ ދަރިއެކެވެ.\nދެން މި އޮތީ މި ހަފުތާގެ ދެ ވަނަ ހޮވުމެވެ. ފުދޭވަރަކަށް ކުރީގެ ލަވައެކެވެ. "ޝަވިޔަނި" އެވެ.\nމި ލަވައެއް ޔޫޓިއުބްގައި އެނބުރެމުން ދަނީ 2010 ވަނަ އަހަރުން ފެށިގެންނެވެ. ނަމަވެސް ލަވަ ވައިގައި ހިފައި ގަދަ އަށް މަޝްހޫރުވީ މީގެ ދެ އަހަރެއްހާ ކުރިންނޭ ބުނުމަކުން މައްސަލައެއް އޮތް ހެނެއް ހީއެއް ނުވެ އެވެ. ވަކިން ހާއްސަކޮށް ޓީވީއެމްގެ ރާގު ޝޯގައި ނިޝްފާ ނާޝިދު (ނިޝް) މި ލަވައިގެ ކަވާއެއް ހުށަހަޅައިދިން ހިސާބުން ލިބިގެން ދިޔަ މަޝްހޫރުކަން ވެސް ވަކިން ބޮޑެވެ.\nމި ލަވައިގެ ރާގާއި ލިރިކްސް ހަދައިދީފައި ވަނީ އިބްރާހިމް ފަޔާޒު އެވެ. އޮރިޖިނަލް ލަވަ ކިޔާފައި ވަނީ ތޯތި އެވެ.\n"މިއީ ވަރަށް އުފާވާ ނުވަތަ އުފާކޮށްދޭ ކަހަލަ އިހްސާސްތަކެއް އެއްކޮށްލާ ލަވައެއް އޭތި އަޑުއަހަން ފެށުމާއެކު. ވަރަށް ސެލެބްރޭޓްކޮށްލާ، ދަތުރުގޮސްލާ މަޖާކޮށްލާފައި އުޅޭ ހިތްވާ ފީލްއެއް ގެނެސްދޭ ލަވައެއް. މިއުޒިކް ވަރަށް ހިތްގައިމު،" ލަވަ ޕްލޭކޮށްލައިގެން އިރުގަނޑެއް ވަންދެން އަޑުއަހަން ހުރެފައި ޝަހީދު ބުނީ މިހެންނެވެ.\n"އެންމެ ލަފުޒަކުން މި ލަވަ ސިފަކޮށްދޭ ނަމަ ބުނަން ޖެހެނީ އުފާވެރިއޭ."\n"އަނެއްކޮޅުން މި ލަވަ ތަންކޮޅެއް ކުރީގެ ލަވައަކަށްވުމަކީ ވެސް ހާއްސަވާ ސަބަބެއް. އަހަރުތަކަކަށް ދެމިގެންދާއިރު ވެސް ފޫހިކަމެއް ނައިން ހިފަހައްޓާލާ ފެންވަރުގެ ލަވައެއްކަން ފާހަގަކޮށްލެވޭ. މީގެ އިތުރުން މި ތަފާތު ލަވައިން ސާބިތުކޮށް ދެނީ މީގެ ފަސް އަހަރު ކުރިން ވެސް އަދި އޭގެ ފަސް އަހަރު ކުރިން ވެސް އަދި އެއަށް ވުރެ ކުރިން ވެސް މި ކޮލިޓީގެ މި ތަފާތު މިއުޒިކަށް ލޯބިކުރި އަދި ލޯބިކުރާ މިއުޒީޝަނުން ދިވެހިންގެ ތެރޭގައި ތިބިކަން"\n"މިކަހަލަ ރީތި ހިތްގައިމު މިއުޒިކްތައް މި ހުންނަނީ ގެއްލިފައި ނުވަތަ ފޮރުވިފައި. މި ހުންނަނީ ދިވެހިން އެ ވަރެއް ނެތިގެން އުޅޭ އެހަނދާނަށް ވުރެ އަގުބޮޑު ކޮށް ވިއްކޭނެ ކަހަލަ ލަވަތައް އަސްލުގަ ވެސް."\nދެން އަނެއްކާވެސް އެހެން ލަވައަކަށް ޖެހިލަމާ ހިނގާށެވެ.\nކުރިއަށް މި އޮތް ލަވަ އަކީ "ތަފާތު" ދިވެހި އަމިއްލަ ރާގުގެ ލަވަތަކެއް ހޯދުމަށް ކުރި މަސައްކަތުގެ ތެރެއިން އަހަރެމެންގެ ބޮލަށް ވަދެ ނުނިކުތް އަދި އެ ލަވައަކާ މެދު ދައްކާނެ މާ ގިނަ ވާހަކަތަކެއް ވެސް ނޭނގުނު ލަވައެކެވެ. ލަވަ އަށް ގޮތް ކިޔަން ގަޑި ދެ ގަޑިއިރު ހޭދަކުރިއިރު ވެސް ލަވައިގެ އަސްލު ނުވަތަ ލަވައިގެ އަސްލު މަގުސަދު ނުހޯދުނު ލަވައެކެވެ.\nއެހެންވީމަ މި ލަވައިގެ ލިރިކްސް އާއި މިއުޒިކް އަދި އަޑުގެ ވެރިފަރާތް ކަމުގައިވާ މަރިޔަމް އާތިޒާ އާތިފަށް ދޭން ޖެހެނީ ވެސް "ތަފާތު" މާކުހެކެވެ. ހަމަ 100 އެކެކެވެ.\nއާތިޒާ ނުވަތަ އާތީ އަކީ މަޝްހޫރު ލަވަކިޔުންތެރިޔާ މިޝީގެ ދައްތައެކެވެ.\n"މިއީ ވަރަށް ކޮމްޕްލިކޭޓެޑް ލަވައެއް އަސްލަށް ވެސް. މިހާތަނަށް އަޑުއަހަން ޖެހުނު އެންމެ ތަފާތު ލަވައޭ ވެސް ބުނެވިދާނެ،" ލަވަ އެތައް ފަހަރަކު އަޑުއެހުމަށް ފަހު ޝަހީދު ވެސް ބުނީ މިހެންނެވެ.\n"މި ބުރުގައި އަޅުގަނޑުމެން ހޮވާލި ތަފާތު ލަވަތަކުގެ ތެރޭގައި ހިމެނޭ އެންމެ ތަފާތު ލަވައޭ ބުނަން ޖެހޭނީ."\n"އާންމުކޮށް ލަވައެއްގައި މި އަންނަނީ އިންޓްރޯއެއް، ދެ ވާސް، ދެ ކޯރަސް ދެން އައުޓްރޯއެއް. އެކަމަކު މި ލަވައިގައި އެ ތަރުތީބެއް ނެތް. ވަރަށް ބައިވަރު ބްރޭކްޑައުންތަކެއް އެބަހުރި ގެންގުޅެފައި. ކޮންމެއަކަސް އޭގެ އެރޭންޖުމަންޓް ވަރަށް ތަފާތު ލަވައެއް މިއީ،" ޝަހީދު އިތުރަށް ކިޔައިދިނެވެ.\n"ހަގީގަތަށް ބުނަނީމަ މި ލަވައިގެ ތަފާތުކަމުން މިއީ ގޮތެއް ކިޔަން ވެސް އެހާ ފަސޭހަ ލަވައެއް ނޫން."\n"އަޅުގަނޑަކަށް ހަމަ އެއްގޮތަކަށް ނޭނގޭ މިއީ ސީދާ ކޮން ކަހަލަ ގޮތަކަށް ހަދާފައި އޮތް ލަވައެކޭ ބުނާކަށް. އާތީ ޖެހޭނީ އައިސް މި ލަވައިގައި ވާ ނުވާ ކިޔައިދޭން ހެން އަޅުގަނޑަށް ހީވަނީ. ވާނުވާ ނޭނގި އެއަށް ގޮތެއް ކިޔައިގެން ގޯސްވެސް ވެދާނެ"\n"ބޮޑަށް ވާނުވާ އަދި ނޭނގެނީ އޭގެ ލިރިކްސްގައި. އަނެއްހެން މިއުޒިކަށް ބަލަނީ ނަމަ މި ދެންނެވި ބްރޭކްޑައުންތައް އަޔަސް ސަޅިކަމެއް އެބަހުރި އޭގެ ހުށަހެޅުމުގައި"\n"އެކަމަކު ލިރިކްސް އަށް ވިސްނައިގެން ނޭނގޭ ލަވައިގައި ބުނަން އުޅޭ އެއްޗެއް ހަމަ އެއްގޮތަކަށް ވެސް. އެއްގޮތަކަށް ވެސް އޭގެ އެއް ބަޔާއި އަނެއް ބައި ދިމާވެގެންދާތަނެއް ނުފެނޭ."\nމިފަހަރުގެ ހޮވުމުގައި ހިމެނޭ ލަވަތަކަށް ގޮތެއް ކިޔަން ނޭނގުމަކީ ހަމަ ވެދާނެ ގޮތެކެވެ. ސަބަބަކީ އަޅުގަނޑުމެންގެ ހޮވުން ހަމަ އަސްލަށް ވެސް "ތަފާތު" ވީމަ އެވެ.\nދެން މި އޮތީ އަދި މާ މަޖާ، މާ ތަފާތު ލަވައެކެވެ.\n"ކާކުބާ ކަކުލަށް ކަކޫ ކީ؟"\nއެއީ ލަވައިގެ ނަމެވެ. މިއީ ޒުވާން ހުނަރުވެރިންތަކެއްގެ މައްޗަށް އެކުލެވޭ ބޭންޑެއް ކަމަށްވާ "ޓާޓްލް ތިއަރީ" ގެ އާދަޔާހިލާފު އުފެއްދުމެކެވެ.\n"ލަވަ ފެށުމާ އެކު ދެން ލަވައިން ވާނީ ކިހިނެތްތޯ ނުވަތަ އޭގައި ކިޔަނީ ކީކޭ ތޯ ބަލަން ބޭނުންވެއްޖެ. އޭގެ ތެރެއަށް ދަމައިގެންދާ މިއީ. ލަވަ އަށް ދީފައި މި އޮތް ނަމަކީ ވެސް މި ލަވައިން ވާ ގޮތް ބަލައިލަން އޭތި ޕްލޭނުކޮށް ދޫކޮށްލެވޭ ވަރުގެ ނަމެއް ނޫން،" ހިނިގަނޑެއް ޖަހާލާފައި ޝަހީދު ބުނީ މިހެންނެވެ.\n"އެއީ ކަކުލަށް ކަކޫ ކީ މީހަކު ބަލަން ޖެހޭނެތާ ކޮންމެ ގޮތެއް ހަދާފައި ވެސް. ކަކުލަށް ކަކޫ ނޫން އެހެން ނަމެއް ނުކީ ސަބަބެއް ހޯދަން ޖެހޭނެތާ. އެހެންވީމަ މިއީ ހަމަކޮންމެހެން ވެސް އަޑު އަހަން ޖެހޭ ލަވައެއް"\n"މި ލަވައެއް އަޑުއަހާލާއިރު އެންމެ ފުރަތަމަ ވެސް ބަނޑުންކުރުވަނީ އުފާވެރިކަމެއް. އެއީ އޭގެ އާދަޔާހިލާފު ލިރިކްސްގެ ބާރުގަދަކަން. އަނެއްކޮޅުން ލިރިކްސް ހަމަ ބާރު މިނުގައި އެ ކިކުގައި މި ގެނެސް ދެނީ އޭގެ ވޯކަލިސްޓާއި މިއުޒިކް. ވަރަށް ސަޅި."\n"މިއީ މިފަހަރުގެ ހޮވުންތަކަށް ބަލާއިރު އެންމެ މަޖާ އަދި އެންމެ ގަދަ އަށް އުފާވެލަން ލިބުނު ލަވަ. ލަވައިގެ ސޯލޯ ޕީސްތައް ވެސް ވަރަށް ރަނގަޅު. ވާސްތަކުގެ ތެރެއިން އެ އަންނަ ކުދިކުދި ސޯލޯ ލިކްތައް ވެސް ވަރަށް ހިތްގައިމު."\n"ރިކޯޑިން ވެސް ވަރަށް ފެންވަރު ރަނގަޅު ލަވައެއްކަން ފާހަގަކޮށްލެވޭ. މިއީ ޅަ އެކަމަކު ވަރަށް ހުނަރުވެރި ކުދިންކޮޅެއްގެ މަސައްކަތެކޭ ބުނެވޭނީ. އެކަމަކު މީގައި ދެރަ ތަންކޮޅަކީ ލަވަ ނިންމާލިއިރު ވެސް ނުވަތަ ލަވަ ނުމުނުއިރު ވެސް ކަކުލަށް ކަކޫ ކީ މީހަކު ނޭނގުނީމަ،" ޝަހީދު އަނެއްކާވެސް ހިނިގަނޑެއް ޖަހާލި އެވެ.\nދެން މި ހަފުތާގެ އެންމެ ފަހު ހޮވުމެވެ. "ވައި ސޯންގް" އެވެ. އެއްގޮތަށް ވެސް ފޫހި ލަވައެއް ނޫނެވެ. އެއީ ލަވައިގެ ނަމެވެ.\nމިއީ އިހަކަށް ދުވަހު ނެރުނު ވީޑިއޯ ލަވައަކާ އެކު ނަގޫރޯޅިއެއްހެން ފޭސްބުކްގައި އެނބުރެމުން ދިޔަ ޑީ ޓިއުން ބޭންޑްގެ ލަވައެކެވެ. ފަހަރެއްގައި މިފަހަރުގެ ހޮވުންތަކަށް ބަލާއިރު ހުރިހާ ގޮތަކުން އެންމެ ފުރިހަމަ ލަވައަކީ މިއީ އެވެ.\nޝަހީދު ބުނަނީ މިހެންނެވެ.\n"މިއީ ވަރަށް ސިމްޕަލް ލަވައެއް މިއުޒިކަށް ބަލާއިރު. މާ ގިނަ އިންސްޓްރުމެންޓްތަކެއް ބޭނުންކޮށްފައިވާ ލަވައެއް ނޫން. އެކޯސްޓިކް ގިޓައެއް އެކަނި. ކުރު ވެސް ލަވައެއް މިއީ ވަރަށް،" ޝަހީދު ބުންޏެވެ.\nއޭނާ ބުނީ މާ ބޮޑު މިއުޒިކްގެ ކާނިވަލެއް އޭގައި ނެތަސް އޭގެ ވޯކަލްސް އާއި އޭގައި ކިޔައިދޭ ވާހަކައިން ލަވައިގެ އެހެން އެލެމެންޓްތައް މަތިން އަޑުއަހާމީހާ އެއްކޮށް ހަނދާން ނައްތާލާނެ ކަމަށެވެ.\n"މިއީ އޭގައި ވަރަށް އިންޓްރެސްޓިން ސްޓޯރީއެއް ހިމެނޭ ލަވައެއް. މި ލަވަ އަދި މި އަށް ވުރެ ސަޅިވާނެހެން ހީވޭ ތަންކޮޅެއް ދިގުކޮށްލި ނަމަ ސޯލޯއެއް ހިމަނައިގެން. އެކަމަކު ހީވަނީ ކަރަންޓް ދިޔައީމަ ދެން އިތުރަށް ލަވަ ދިގުކޮށްނުލެވުނީހެން،" ލަވަ ނިންމާލާފައިވާ އާޓިސްޓިކް ގޮތްގަނޑަށް ސަމާސާ ރާގެއް ކުޅެލަމުން ޝަހީދުގެ ވާހަކައިން ވެސް ޕްލަގް އުފުރާލި އެވެ.\nއެކަތި، މިފަހަރު "މާ އީދު"އަކަށް!\n"ހުރެވެނީ" އަޑުއަހާލަން ހުރެވެނީ!


Fuluhun hinge haassa operation ehgai 215kg ge Heroin Raa atholhu falhurashakun hoadhaifi | ungoofaaru.com\nބަނޑޭރިގަނޑު/ޚަބަރު/ފުލުހުން ހިންގި ހާއްސަ އޮޕަރޭޝަނެއްގައި 215 ކިލޯގެ ހެރޮއިން ރ އަތޮޅު ފަޅުރަށަކުން ހޯދައިފި\nއިބްރާހީމް ޒަޔާން 16 އޮކްޓޯބަރ 2021\n0 290 މިނެޓެއް ނުވަނިސް ކިޔާލެވޭ\nރ. ޅާބުގަލީ ގައި ވަޅުލާފައި ހުއްޓާ ފުލުހުންހޯދި ޑްރަގްސް\nރ. އަތޮޅު ޕޮލިސް އާއި ޕޮލިސް އިންޓަލިޖެންސް އާއި މެރިން ޕޮލިސް އާއި ޑްރަގް އެންފޯސްމަންޓް ޑިޕާރޓްމަންޓް އަދި މޯލްޑިވްސް ނެޝަނަލް ޑިފެންސް ފޯސް ގުޅިގެން ހިންގި ހާއްސަ އޮޕަރޭޝަނެއްގައި 215 ކިލޯގެ ހެރޮއިން ރ އަތޮޅު ފަޅުރަށަކުން ހޯދައިފިއެވެ. އުނގޫފާރު ޑޮޓް ކޮމް އަށް މައުލޫމތު ލިބިފައިވާ ގޮތުން މިދިޔަ ބުދަދުވަހު ފުލުހުން ހިންގި މަސްތުވާތަކެތީގެ ހާއްސަ އޮޕަރޭޝަންގައި އަތުލައިގަތް މަސްތުވާތަކެތި ވަޅުލާފައި ހުރީ ރ. އަތޮޅު ޅާބުގަލި ކިޔާ ފަޅުރަށުގައެވެ.\nރާއްޖޭގެ މީޑިއާތަކުގައި ރިޕޯޓް ކޮށްފައިވާ ގޮތުން މި މައްސަލާގައި ހައްޔަރުކުރި ދެ މީހުންނަކީ ރ. މަޑުއްވަރީއަށް ނިސްބަތްވާ ދެ ފިރިހެނެކެވެ. މި ދެ މީހުން ހައްޔަރު ކޮށްފައިވަނީ އެ ދެމީހުންނަށް ފާރަލައިގެން ކަނޑުމަތިންކަން ވަނީ އެނގިފައެވެ. އަދި މި ދެމީހުން ހައްޔަރުކޮށްފައި ވަނީ މި މީހުން ލޯންޗްގައި އައިސް މަޑުއްވަރީއަށް ވަންނަނިކޮށް ކަމަށްވެސް މީޑިއާތަކުގައި ރިޕޯޓް ކޮށްފައިވެއެވެ. މިއީ ފަހުގެ ތާރީހެއްގައި އެއް ފަހަރާ މިހާ ގިނަ އަދަދެއްގެ މަސްތުވާތަކެތި އަތުލައިގަތް ފަހަރެކެވެ.\nޑްރަގްސް ވަޅުލާފައި ހުއްޓާ ފެނުނު ޅާބުގަލި ކިޔާ ފަޅުރަށަކީ މަޑުއްވަރީން ލޯންޗެއްގައި 15 މިނެޓުން ދެވޭހާ ކައިރީގައި އޮންނަ ރަށެކެވެ.\nމި މައްސަލާގައި ހައްޔަރުކުރި މީހުންގެ ތެރެއިން ލޯންޗުގެ ވެރިފަރާތަކީ މަސްތުވާތަކެތީގެ ވިޔަފާރި ފުޅާ ދާއިރާގައި ކުރާ މީހެއްކަމަށް އެ ރަށު ބައެއް މީހުން ތުހުމަތުކުރެއެވެ. އަދި ރަށުގެ ނިސްބަތުން އެމީހާއަކީ ވަރަށް މުއްސަނދި މީހެއްކަމަށްވެސް އެ ރަށު މީހުން ބުނެއެވެ.\nއަލިފުށި ގެއަކުން ވަގަށްނެގި ފައިސާތަކެއް ހޯދައި ވެރިފަރާތާ ހަވާލުކޮށްފި


Rashun Beyli Meehaa: Barahanaa Ve Masthuvaathakethi Hoadhan Kuraa Massakaiy! - Vaguthu\nޖިންސީ ގުޅުން ހިންގުމާއި މަސްތުވާތަކެތި ބޭނުން ކުރާތީ ރަށުން ބޭރުކުރި އަންހެން މީހާ\nދެކުނުގެ އަތޮޅުގެ ރަށެއްގައި ކުޑަކުދިންތަކަކާ އެކީ ޖިންސީ ގުޅުން ހިންގަމުން ދިޔަ އަންހެނަކު މިދިޔަ ހޯމަ ދުވަހު ރަށުން ބޭރު ކުރި ހަބަރަކީ އަޑު އަހާލަން ފަސޭހަ ހަބަރެއް ނޫނެވެ. އެ ރަށު މީހުން ބުނާ ގޮތުގައި އެ އަންހެން މީހާ ޖިންސީ އެދުން ފުއްދުމަށް ބޭނުން ކުރަނީ ކުޑަ ކުދިންނެވެ. އެ ކުދިންގެ ބެލެނިވެރިންނަށް އެކަން ފަޅާ އެރުމުން، އެންމެ ފަހުން އެ އަންހެން މީހާ ރަށުން ބޭލުވީއެވެ.\nއެމީހާ ރަށުން ބޭލުވީ އެ އަތޮޅަށާއި ރަށަށް ލިބުނު ހުތުރު ނަމުގެ ސަބަބުންނެވެ.\nއުމުރުން 23 އަހަރުގެ އެ އަންހެން މީހާ ރަށުގައި އުޅޭތާ ފުދޭ ވަރަކަށް ގިނަ ދުވަސްވެއްޖެއެވެ. އެ އަންހެން މީހާ އެފަދަ ކަމެއް ކުޑަ ކުދިންނަށް ކުރާތާ އެތައް ދުވަހެއްވެގެން އާންމުން ދެއްކި ވާހަކަ އަށް ކަމާބެހޭ ފަރާތްތަކުން ބީރު ކަންފަތެއް ދިނުމުގެ ނަތީޖާ ވަނީ ފެނިފައެވެ.\nއެ ރަށުން ވާހަކަ ދެއްކި މީހަކު "ވަގުތަށް" ބުނީ އެ އަންހެން މީހާ ކުޑަ ކުދިންނަށް ޖިންސީ ގޯނާ ކުރާ ކަމުގެ ވާހަކަ ވެސް ދެކެވޭ ކަމަށެވެ. ނަމަވެސް އެންމެ ގިނަ އިން އަޑު ފެތުރެނީ އަންހެން މީހާ 18 އަހަރު ނުފުރޭ ކުދިންގެ އަތުން ފައިސާ ހޯދައިގެން ޖިންސީ އެދުން ފުއްދާ ވާހަކަ ކަމަށް އޭނާ ބުންޏެވެ.\nރަށުގައި އެފަދަ އަމަލުތަކެއް ހިންގަމުން އައި ނަމަވެސް، ގިނަ ރައްޔިތުން އަޖައިބުވާ ކަމަކީ އޭނާގެ ދެ ދަރިން ތިބުމުވެ. އެއީ ދެ ދަރިން ހުރި މަޔަކު އެފަދަ ދަށު ދަރަޖައިގެ އަމަލެއް ހިންގާތީއެވެ.\nއެރަށު ކައުންސިލްގެ ނައިބު ރައީސް ހުސައިން އިންސާދު "ވަގުތު" އަށް ވިދާޅުވީ، އެ އަންހެން މީހާ ދިރިއުޅެމުން އައީ ފިރިހެން ދެ ރައްޓެހިންގެ ގޭގައި އެ މީހުންގެ އާއިލާ އެކުގައި ކަމަށާއި އޭނާ އެރަށުގައި އުޅޭތާ ގާތްގަނޑަކަށް 4-5 ވަރަކަށް މަސް ވެދާނެ ކަމަށެވެ.\nއެ އަންހެން މީހާއާ ބެހޭ މާ ބޮޑު ވާހަކަތަކެއް ކަމާބެހޭ އިދާރާތަކުން އާއްމު ނުކުރި ނަމަވެސް، އެމީހާގެ ބައެއް ވާހަކަތައް ކައުންސިލުން ކިޔައި ދިނެވެ.\nއިންސާދު ވިދާޅުވީ، އެ އަންހެން މީހާގެ އަމަލުތައް ހުންނަ ގޮތުން އާންމު ރައްޔިތުންގެ ކަންބޮޑުވުންތައް ކޮޅުން ލަމުން ދިޔަކަމަށާއި އެކަމަށް ހައްލެއް ހޯދުމަށް ކައުންސިލުން ވެސް މަސައްކަތް ކުރި ކަމަށެވެ.\n"ކައުންސިލް ރައީސް އެކަމުގެ ހެއްކާއި އެކީ ޖެންޑަ އަށާއި ފުލުހުންނަށް ރިޕޯޓް ކުރި، އެކަމަކު ޖެންޑަ އިން ބުނީ، އެއީ އެމީހުންނާ ބެހޭ ކަމެއް ނޫނޭ. ފުލުހުން ބުނީ، މޮނިޓަރިންގަ އޮތުމުން ދަތުރު ކުރަން އުނދަގޫ ކަމަށް" އިންސާދު ވިދާޅުވިއެވެ.\nއިންސާދު ވިދާޅުވީ، މޮނިޓަރިންގެ ހާލަތަށް އެރަށް ގެނެސްފައި އޮތުމުން ރޭގަނޑުގެ ވަގުތުގައި ޓާސްކު ފޯހުގެ ބޭފުޅުން ރަށު ތެރެ މޮނިޓަރ ކުރުމަށް ނުކުމެ އުޅެނިކޮށް، އަންހެން މީހާ ދިރިއުޅޭ ގެކައިރިން ދިޔަ ވަގުތު އޭނާ އާއި އިތުރު ދެ މީހަކު ބަރަހަނާ ހާލުގައި ގޭގެ ފެންޑާގައި މަސްތުވެގެން ތިބި ކަމަށެވެ.\nއެމަންޒަރު ފެނުމުން ވަގުތުން ވަގުތަށް ވީޑިއޯކޮށް، ފުލުހުންނަށް ރިޕޯޓް ކުރި ކަމަށް އޭނާ ވިދާޅުވިއެވެ.\nއެރަށުން ވާހަކަ ދެއްކި މީހަކު ބުނީ، އެ އަންހެން މީހާއަކީ ބަންގްލަދޭޝް މީހުންގެ އިތުރުން މަސްތުވާތަކެތި ބޭނުންކުރާ މީހުންނާ ވަރަށް ގުޅުން އޮންނަ މީހެއް ކަމަށެވެ.\nއަދި ހިކިދިޔައިގައި ހިނގާލާފައި ދެވޭގޮތަށް އޮންނަ ރަށަށް މަސްތުވާތަކެތި ގަތުމަށްޓަކައި ދުވާލަކު ދެތިން ފަހަރު އޭނާ އާއި އިތުރު ދެ ފިރިހެނުން ދާ ކަމަށް އެމީހާ ވަނީ "ވަގުތު" އަށް ކިޔާދީފައެވެ.\nމިފަދަ ވާހަކައެއް އިންސާދު ވެސް ވަނީ ހިއްސާކޮށްފައެވެ. ނަމަވެސް އޭނާ އެރަށަށް ދަނީ ކޮން ކަމަކާއި ހެދި ކަމެއް އިންސާދު ވިދާޅެއް ނުވެއެވެ.\n"އެރަށު ފަސްގަނޑުގައި ހުރެ އަންނައުނު ބޭލުމަށްފަހު، އަތުން ހިފައިގެން ބަރަހަނާ ހާލުގައި އެރަށަށް ދަނީ. އެރަށަށް ދެވުމާ އެކު އަންނައުނު ލަނީ" އިންސާދު ވިދާޅުވިއެވެ.\nއިންސާދު ވިދާޅުވީ، ކަމާއި ބެހޭ އިދާރާތަކަށް އެކަން ހިއްސާކޮށްގެން ވެސް އެކަމާއި މެދު ފިޔަވަޅެއް ނޭޅި އެކަން ބޮއްސުން ލައިގެން ދިއުމުން ރަށުގެ ރައްޔިތުން ނިކުމެ އޭނާ ބޭރު ކުރިއިރު، ރަށުގެ ނިކަމެތި އާއިލާއެއްގައި ދިރުއުޅޭ އެތައް ކުދިންނަށް އޭނާގެ ފަރާތުން ޖިންސީ ގޯނާ ލިބިފައިވާ ކަމަށެވެ.\nއަދި އޭނާ އެކަން ކުރަނީ ކުޑަކުދިންނަށް ވިކިގެން ކަމަށް އޭނާ ވަނީ ފާހަގަ ކޮށްފައެވެ.\n"އަޅުގަނޑުމެންގެ ތެރޭގައި އުފެދޭ ސުވާލަކީ ކުޑަކުދިންނަށް ފައިސާ ލިބެނީ ކިހިނެއްތޯ. މިހާރު 15 އަހަރު ފުރޭ ކުއްޖާއަށް ވެސް ކޮންމެ ވެސް ގޮތަކަށް ފައިސާ އެބަލިބޭ. އެކަން އެގޮތަށް ދިއުމުން އޭނާގެ ޝިކާރައަކަށް އެކުދިން ވަނީ" އޭނާ ވިދާޅުވިއެވެ.\nފުލުހުންގެ ހަވާލާގައި އޭނާ ރަށުން ބާލާފައިވާއިރު، އޭނާ ގެންގޮސްފައިވަނީ ކޮން ރަށަކަށް ކަމެއް ފުލުހުން ހާމަ ކޮށްފައެއް ނުވެއެވެ.\nނޯޓް: މި ހަބަރުގައި އެރަށުގެ ނަން ހިމަނާފައި ނުވަނީ އެ ކުދިންނާއި ގުޅޭ މައްސަލަތަކަކީ ސީރިއަސް މައްސަލަތަކެއް ކަމަށްވާތީ، އެ ކުދިންގެ އައިޑެންޓިޓީ ރައްކާތެރި ކުރުމުގެ ގޮތުން.\nޖުލައި 8, 2021 20:38\nތިއީ މަސްތުވާ ތަކެތި ބޭނުން ކުރާ އެއްމެންގެ ހާލު ތިކަމުގައި ޒިންމާ ނަގަން ޖެހެނީ ސަރުކާރުން މިހާރުވެސް ކުރިންވެސް ތީތި ވިއްކާ އެންމެން ހިފާ ހައްޔަރުކޮއް ހުކުންކޮއް ބަލަ މަސްތުވާ ތަކެތި ބޭނުން ކުރާ ކަމާއި ވިއްކާ ކަން ރައްރަށުގައި ތިބޭ ވެރިންނައް އެގިހުރެ އަޅާވެސް ނުލާ ތަން ފެނޭ\nޖުލައި 8, 2021 21:39\nލާދީނީ އެމް ޑީ ޕީ ގެ ރޫޙާނީ ލީޑަރަށް ތި ކަހަލަ މީހުންވާނީ މަޑުކަށި މީހުނަށް\nޖުލައި 8, 2021 23:39\nބޮޑެތި ފިރިހެނުން އަމިއްލައަށް ލާރި ހިފައިން ދިޔައިމަވަނީ ގޯނާއަށް؟؟\nޖުލައި 9, 2021 01:14\nނަމަ ނަމަ ތި މީހާ މާލެއަށް ނުގެންނާތި\nޖުލައި 9, 2021 09:30\nމިކަން ހައްދު ފަހަނަ އެޅު މަކަށް ނުވެ އެވެ. ހައްދު ފަހަނަ އެޅުމަށް ވަނީ ވަކި ގޮތަކަށް ހުންނަ މީހަކު ކަމެއް ކުރީމަ އެވެ\nޖުލައި 10, 2021 13:09\nތި އާންމު ކަމެއް ނުން.މިހާރު ތިކަހަލަ ކަމެއް ފެނުނަސް ނުފެން ނަކަމައް ގިނަ މީހުން ހަދަނީ


Dhe aharu nufurey kujjaa ah aniyaa vi tho suvaal ufehdhumun ,mahsala balany – Iru\nފާޑުކިޔުން އަމާޒުވެފައި ވަނީ ގއ.ކަނޑުހުޅުދޫ މަދީހާ އަބްދުﷲ އަށެވެ. އޭނާ އަކީ ކުރިއަށް އޮތް ކައުންސިލް އިންތިޚާބުގައި އެމްޑީޕީ ޓިކެޓް ހޯދުމަށް ޕްރައިމަރީއަށް ކުރިމަތިލާފައިވާ މީހެކެވެ. އަދި އޭނާ އަކީ ދެއަހަރުގެ ކުއްޖާ ރޭޕް ކުރި މައްސަލައިގައި ހައްޔަރުކޮށްފައިވާ ކާފަގެ ކޮއްކޮ އެކެވެ.\nއޮންލައިން ނޫހެއް ކަމަށްވާ “ސަން” އަށް މަދީހާ ދިން އިންޓަވިއުއެއްގައި ބުނީ މައްސަލައިގައި ސުވާލު އުފެދޭ ކަންތައްތަކެއް އެބަހުއްޓެވެ.\n“ދެއަހަރު ކުއްޖަކު ތިން ފިރިހެނަކު ވެގެން ރޭޕް ކުރި ނަމަ އެކުއްޖާ އެހާ ހެޕީކޮށް، ދުވެ އުޅޭނެ ހެއްޔޭ އަހަރުމެންގެ ސުވާލަކީ. އެކުއްޖާ ދުނިޔޭގައި އޮންނާނެހޭ އެވަރު ކުރި ނަމަ. މިހާރު ފަރުވާ ދިނުމަށްފަހު މާލެއިންވެސް ވަނީ ދޫކޮށްލާފައި. އެވަރުވީ ނަމަ ކުއްޖާ ދޫކޮށްލާނެތޯ. އެކުއްޖާ ދުނިޔޭގައި އޮންނާނެތޯ އެވަރު ކުރި ނަމަ” މަދީހާ ބުންޏެވެ.\nމަދީހާގެ ވާހަކަތަކާއި ގުޅިގެން ގިނަބައެއްގެ ފާޑުކިޔުން އަމާޒުވެފައި ވަނިކޮށް އެމްޑީޕީ އިން މިއަދު ކުރި ޓްވީޓެއްގައި ބުނީ ކުޑަކުދިންނަށް ޖިންސީ ގޯނާ ކުރުން ހުއްޓުވަމީ އެމްޑީޕީގެ އެންމެ މައި އެއް ވިސްނުން ކަމަށެވެ. “އެފަދަ ކަމަކަށް ހިތްވަރު ލިބޭ ގޮތައް ވާހަކަދައްކާ އަދި އަމަލު ކުރާ މެންބަރުން ދެނެގަތުމަށް ޕާޓީގެ ފިޔަވަޅު އަޅާ ކޮމެޓީ މިއަދު 12:00 ގައި ބައްދަލު ވާނެ.” އެމްޑީޕީ އިން ކުރި ޓްވީޓްގައި ބުންޏެވެ.


Gaumee ethuletiks mubaaraai: zuvaan teemeh, fahuruveri kaamiyaabeeeh!\nގައުމީ އެތުލެޓިކްސް މުބާރާތް: ޒުވާން ޓީމެއް، ފަޙުރުވެރި ކާމިޔާބީއެއް!\nގައުމީ އެތުލެޓިކްސް މުބާރާތުގައި ވަރުގަދަ އެތުލީޓުންނާ ވާދަކޮށް މުގޫ ސްޕޯޓްސް ކުލަބުގެ ޒުވާން އެތުލީޓުންގެ ޓީމް ބޮޑު ކާމިޔާބީއެއް ހޯދައިފި އެވެ. މިއަދު ނިންމާލި މިމުބާރާތުގައި ރާއްޖޭގެ މަޝްހޫރު އަދި ކުޅަދާނަ ދުވުންތެރިން ވާދަކޮށްފައިވެ އެވެ.\nމިމުބާރާތުގައި ވާދަކުރި7ކުލަބުގެ ތެރެއިން އެންމެ ޒުވާން އެތުލީޓުން ހިމެނުނު އެއް ކުލަބަކީ ކުޅުދުއްފުށީ، މުގޫ ސްޕޯޓްސް ކުލަބެވެ އެވެ. އެ ޓީމުގައި6އެތުލީޓުން ހިމެނުނުއިރު ހުރިހާ އެތުލީޓުންނަކީވެސް 18 އަހަރުން ދަށުން ޒުވާން، އުންމީދީ ތަރިންނެވެ.\nގައުމީ މިމުބާރާތުގައި، މުޅި މުބާރާތުން ފަޙުރުވެރި ތިންވަނަ ވަނީ މި ޒުވާން ޓީމް ހޯދާފައި އެވެ. ބައިނަލް އަގްވާމީ މުބާރާތްތަކުގެ ވާދަކޮށް، ބޭރުން ތަމްރީން ލިބިފައިވާ ތިބި ގައުމީ ފެންވަރުގެ އެތުލީޓުންނާ ވާދަކޮށް މިހާ ޒުވާން ޓީމެއް ބޮޑު ކާމިޔާބީއެއް ހޯދުމަކީ ފަޙްރުވެރިވުން ހައްގު ކަމެކެވެ.\nމި ޓީމުގެ ބައެއް އެތުލީޓުންވަނީ އަމިއްލަ ރެކޯޑް އާކޮށްފަ އެވެ. އެގޮތުން މުހައްމަދު ޝާމް އަހުމަދާއި ޝަމްވީލް މުހައްމަދު ނައީމް ވަނީ އަމިއްލަ ރެކޯޑް އާކޮށްފަ އެވެ. އެގޮތުން ޝާމް ވަނީ 100މ ގެ ރޭސް 11.54 ސިކުންތުން ނިންމާފަ އެވެ. އަދި ޝަމްވީލް ވަނީ 200މ ދުވުމުގެ އޭނާގެ އަމިއްލަ ރެކޯޑް އާކޮށްފަ އެވެ. އެއީ 25.08 ސިކުންތުނެވެ. މުގޫއިން ކާމިޔާބީތައް ހޯދާފައިވަނީ ރިލޭއިންނާއި ދުވުންތަކުންނެވެ.\nމުގޫ ސްޕޯޓްސް ކުލަބުގެ ރިލޭ ޓީމް.\nމިމުބާރާތުގައި ވާދަކުރި ރާއްޖޭގެ ބާރު ދުވުންތެރިންތަކުގެ ތެރޭގައި ހުސެއިން ފަޒީލް ހާރޫން، ހުސެއިން ހަލީމް، މުހަންމަދު ރަޝީދު، އަލީ ރިޒާ ފަދަ ދުވުންތެރިން ހިމެނެ އެވެ.\nމިމުބާރާތުގައި ބައިވެރިވުމަށް މުގޫ ސްޕޯޓްސް ކުލަބަށް އެހީތެރިވި ފަރާތްތަކަށް އެކުލަބުން ވަނީ ޝުކުރުއަދާކޮށްފަ އެވެ. އެގޮތުން އެތުލީޓުންގެ ބެލެނިވެރިންނާއި މޮޓޮރައިޒް، ހދ އަތޮޅު ކައުންސިލްގެ މެމްބަރު އަހުމަދު އާތިފް، ކުޅުދުއްފުށީ ކައުންސިލް، ފްރީޒް ލޭންޑް އަދި ޑަބުލިއު ސްޕޯޓްސް އެކަޑަމީ ފާހަގަކޮށްފައިވެ އެވެ.\nމި ޓީމް އެބުރި ރަށަށް އައުމަށް ހަމަޖެހިފައިވަނީ 30 ވަނަ ދުވަހުގެ ފަތިހް ބާދުޝާހް ބޯޓުންނެވެ.


Bhansali ge "Baiju Bawra" gai Ranveer aai Alia? | Mihaaru\nސަންޖޭ ލީލާ ބަންސާލީގެ "ބައިޖޫ ބަވްރާ" ގައި ރަންވީރާއި އާލިއާ؟\n25 މާޗް 2020 - 08:16\nޑައިރެކްޓަރު ސަންޖޭ ލީލާ ބަންސާލީ އަންނަ އަހަރު ގެނެސްދޭން ނިންމާފައިވާ މިއުޒިކަލް "ބައިޖޫ ބަވްރާ" ގެ ލީޑް ރޯލުން ފެނުމުގެ ފުރުސަތު ބޮޑީ ރަންވީރު ސިންގް އާއި އާލިއާ ބަޓް ކަމަށް ރިޕޯޓްތައް ބުނެފި އެވެ.\nއެ ފިލްމު މިދިޔަ އަހަރު އިއުލާންކުރި ހިސާބުން އެކި ފަހަރުމަތިން ކާސްޓާ ބެހޭ ގޮތުން އެކި ކަހަލަ ވާހަކަތައް އަންނަނީ ދެކެވެމުންނެވެ. އެގޮތުން ފިލްމުގެ ރޯލްތަކެއް އަޖޭ ދޭވްގަން އާއި ޕްރިޔަންކާ ޗޯޕްރާ އަށް ހުށަހެޅި ވާހަކަތަކެއް ވެސް ފެތުރިފައިވެ އެވެ. އަދި ފިލްމުގެ ލީޑުން ރަންވީރާއި ޕްރިޔަންކާ ފެނިދާނެކަމުގެ އަޑުތަކެއް ވެސް އެރި އެވެ.\nނަމަވެސް ފިލްމީ ޚަބަރުތައް ގެނެސްދޭ ނޫސްތަކުން މިހާރު ބުނާގޮތުގައި "ބައިޖޫ ބަވްރާ" ވަނީ ރަންވީރާއި އާލިއާ އަށް ހުށަހަޅައިފަ އެވެ.\nމިއީ ތެދަކަށްވެއްޖެ ނަމަ މި ފިލްމުވެގެން ދާނީ އެ ދެ ތަރިން އެކީގައި ކުޅޭ ދެވަނަ ފިލްމަށެވެ. އާލިއާ އާއި ރަންވީރު އެކީގައި ކުޅުނު ފުރަތަމަ ފިލްމަކީ މިދިޔަ އަހަރުގެ އެންމެ ކާމިޔާބު އެއް ފިލްމު ކަމަށްވާ "ގަލީ ބޯއި" އެވެ. އަދި އެ ދެ ތަރިން ކަރަން ޖޯހަރުގެ "ތަޚުތު" ގެ ކާސްޓްގައި ވެސް ހިމެނެ އެވެ. އެ ފިލްމަކީ އަންނަ އަހަރުގެ ޑިސެމްބަރު 24 އަށް ތާވަލުކޮށްފައި އޮތް ފިލްމެކެވެ.\nއާލިއާގެ އަތުގައި މިހާރު ވެސް ބަންސާލީގެ ފިލްމެއް އެބައޮތެވެ. އެއީ މި ވަގުތު ކޮރޯނާވައިރަހާ ހެދި ޝޫޓިން ހުއްޓިފައިވާ "ގަންގްބާއީ ކަތިއަވާޅީ" އެވެ. އެ ފިލްމު ސިނަމާތަކަށް ގެންނާނީ މި އަހަރުގެ ސެޕްޓެމްބަރު މަހުގެ 11 ގަ އެވެ. މި ފިލްމަކީ އާލިއާ އާއި ސަލްމާން ހިމަނައިގެން ބަންސާލީ ހަދަން އުޅުނު "އިންޝާﷲ" އިން ސަލްމާން ވަކިވުމުން، އާލިއާއާ އެކު ހަދަން ނިންމި ފިލްމެކެވެ.\nރަންވީރަކީ ބަންސާލީ އެންމެ ފަހުން ގެނެސްދިން ތިން ފިލްމުގެ ބަތަލެވެ. އެ ފިލްމުތަކަކީ "ޕަދުމާވަތު" އާއި "ބަޖިރާއޯ މަސްތާނީ" ގެ އިތުރުން "ރާމް-ލީލާ" އެވެ.\n"Baiju Bawra" gai Ranveer Singh aai Priyanka Chopra?\n"ބައިޖޫ ބަވްރާ" އަންނަ އަހަރުގެ ދިވާލީގައި ގެނެސްދޭން ނިންމާފައި އޮތަސް މި ފިލްމާ ބެހޭ އެއްވެސް ތަފުސީލެއް މިހާތަނަށް ބަންސާލީ ހިއްސައެއްނުކުރެ އެވެ.\nއިތުރު ލިޔުންތައް ބޮލީވުޑް އަޖޭ ދޭވްގަން


ރާއްޖޭގެ ޓޫރިޒަމް އާ ހަރުފަތަކަށް ގެންދިއުމުގައި ސަރުކާރުން ބަރޯސާވާ އެއް ބަޔަކީ، އެ ސިނާއަތު ތަމްސީލްކުރާ މަޓީ ކަމަށް ޓޫރިޒަމް މިނިސްޓަރު އަލީ ވަހީދު މިއަދު، ކުރުނބާ މޯލްޑިވްސްގައި ވިދާޅުވެއްޖެ އެވެ.\nނަސަންދުރައިގެ މައްސަލަ ޓޫރިޒަމް މިނިސްޓްރީން ދިރާސާކޮށް ނިންމާފައިވާ ކަމަށާއި އެކަމާ ދޭތެރޭ ގޮތެއް ނިންމުމަށް ކަމާ ބެހޭ ފަރާތްތަކަށް ފޮނުވާފައިވާ ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެ އެވެ.\nރިސޯޓްތަކުގައި ދޭ ހިދުމަތްތައް ޓޫރިޒަމް މިނިސްޓްރީން އިންސްޕެކްޓް ކުރަން ނިންމައިފި އެވެ.\nޓޫރިޒަމް މިނިސްޓްރީގައި މުވައްޒަފުންނަށް އަތް ނުލެވޭ ގޮތަށް ހުރި ޑޮކިއުމެންޓްތަކުގައި މާބޮޑު މައްސަލައެއް ފެންނަން ނެތް ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވި އެވެ.\nރާއްޖެ މާކެޓްކުރުން އަވަސްކުރަން ޖެހޭ: ރިފްއަތު\nމާފުއްޓަށް ގޮންޖެހުންތައް ގިނަ، އަވަސް ހައްލެއް ބޭނުން\nމިދިޔަ އަހަރު ރާއްޖެ އައި 1.3 މިލިއަން ޓޫރިސްޓުންނާއެކު ޓޫރިޒަމަށް ބޮޑު ކުރިއެރުމެއް ލިބިއްޖެ އެވެ.\nDecember 24, 2017 12\nމިދިޔަ މަހު ޓޫރިޒަަމަށް 15 ޕަސެންޓްގެ ކުރިއެރުމެއް\nމިދިޔަ މަހު ޗައިނާއިން ރާއްޖެ އައި ޓޫރިސްޓުންގެ އަދަދު އިތުރުވެ، ޓޫރިޒަމަށް 15 ޕަސެންޓްގެ ކުރިއެރުމެއް ލިބިއްޖެ އެވެ.\nރާއްޖޭގެ ޓޫރިޒަމް ހީނަރުވެފައި ވާތީ، މި އަހަރު އަންނާނެ ކަމަށް ލަފާކުރި 1.5 މިލިއަން ޓޫރިސްޓުން ހަމަ ނުވާނެ ކަމަށް ސަރުކާރުން ނިންމައިފި އެވެ.


Aasha Ge Ufan Dhuvahah Haassa Koh Nerunu Lava Varah Hihgaimu! - Vaguthu\nކޮވިޑް-19: އަތޮޅުތަކުގެ އަދަދު ދަށެއް ނުކުރެވުނު - 21 ގަޑިއިރު ކުރިން\nދިވެހި ފިލްމު "ގޮށްރާޅު" އިން ފިލްމީ ދާއިރާއަށް ނުކުތް އައިމިނަތު ރަޝްފާ(އާޝާ) ޕްރޮޑިއުސްކޮށް ކުޅެފައިވާ ދެވަނަ ވީޑިއޯ ލަވަ 'ޝިކާރަ' ނެެރެފިއެވެ.\n"ޝިކާރަ"ގެ ނަމުން ނަން ދީފައިވާ އެ ލަވަ މިއަދު ނެރެފައިވަނީ އުފަންދުވަހާއި ދިމާކޮށެވެ. މީގެ ކުރިން އާޝާ ޕްރޮޑިއުސް ކޮށްފައިވާ ފުރަތަމަ ލަވަ "ގުނަމުން މިދާ" ވެސް ނެރެފައި ވަނީ އޭނާގެ އުފަންދުވަހާއި ދިމާކޮށެވެ.\nއާޝާ ޕްރޮޑިއުސް ކޮށްފައިވާ މި ލަވަ ކިޔާފައިވަނީ ރާއްޖޭގެ މަޝްހޫރު ލަވަކިޔުންތެރިޔާ ޝަލަބީ އިބްރާހިމް އާއި މަރިޔަމް އަޝްފާއެވެ.\nލަވަ ރިލީޒް ކުރުމުގެ ކުރިން ޕޯސްޓަރު ބެލުންތެރިންނަށް އާޝާ ވަނީ ދޫކޮށްލައިފައެވެ. ޕޯސްޓަރުގައި ފެނިގެން ދަނީ ފިރިހެނަކު ކެމެރާއަށް ފުރަގަސްދީގެން ހުރިއިރު، ކެމެރާއަށް ކުރިމަތިލައި އެ ފިރިހެން މީހާގެ އަތުގައި ހިފަހައްޓާލައިގެން އާޝާ ހުންނަ މަންޒަރެވެ. ޕޯސްޓަރު މީސް މީޑިއާގައި ދައުރުވާން ފެށިއިރު، އެއީ ބޭރު ފަންނާނަަކަށް ވެދާނެ ކަމުގައި ގިނަ ބަޔަކު ގަބޫލުކުރިއެވެ. މި މަހުގެ 14ވަނަ ދުވަހު ޓީޒާ ރިލީޒް ކޮށްފައިވާއިރު އޭގެން ވެސް ފިރިހެން މީހާގެ މޫނު ފެންނަ ގޮތެއް ނުވިއެވެ.\nމިއަދު މެންދުރު 12 ޖެހި އިރު "ޝިކާރަ" ލަވަ ނެރެފައިވާއިރު ، ލަވައިގައި އާޝާ އާއި އެއްކޮށް ފެނިގެންދާ ފިރިހެން ފަންނާނަކީ އަހްމަދު އީސާ (އާނަންދު) އެވެ.\nމަޝްހޫރު މޭކަޕް އާޓިސްޓް އަދި ފެޝަން ޑިޒައިނަރު ސޭންޑީގެ ފުރަތަމަ ޑައިރެކްޝަން "ޝިކާރަ"ގެ ލިރިކްސް މުހައްމަދު އަބްދުލް ޣަނީ(ތޭރަ) ހަދާފައިވާއިރު އެ ލަވައިގެ މިއުޒިކް ކޮމްޕޯޒް ކޮށްފައިވަނީ ހުސައިން ތައުފީގު އެވެ.\nސްޓާމޭކާގައި ކުރިޔަށް ގެންްދާ ފޯރިގަދަ ލަވަމުބާރާތުގެ ފައިނަލް މިރޭ!\nސެޕްޓެމްބަރު 16, 2021 18:29\nކައިވެނީ ގެ ކުރިން ޒިނޭ ، ރަނގަޅު\nސެޕްޓެމްބަރު 17, 2021 12:54\nއަސްލުވެސް.. ގިވިންގް އަ ބޭޑް މެސެޖް\nބުރު ސޫރަ އައް ޔ\nސެޕްޓެމްބަރު 16, 2021 18:30\nއާޝާ ވެސް މިހާރު ހުރީ ރާއްޖޭގައި\nސެޕްޓެމްބަރު 16, 2021 22:54\nލަވަ ފުރިހަމަ. ބޭރު ތަންތާ މިހާ ފުރިހަމަ ކޮއް ލަވައެއް ހަދަން މިލިޔަނަކާ ގާތަށް ހަރަދު ކުރޭ. އެކަމަކު ދިވެހިން މިވަނީ އެވަރަށް ހަރަދު ނުކޮއް ވަރަށް ފުރިހަމަ ލަވައެއް ނެރެފަ. ރާއްޖޭގަ ހުނަރު އޮތް ވަރު މިއެނގެނީ ފެޝަން ޑިޒައިނަރު މޭކަޕް ކުރަނީ ވެސް. ޢަދި ޑައިރެކްޓް ކުރަންވެސް އެހާ މޮޅު. ބަޔަކު އަޅާލާނަމަ ދިވެހި ފަންނާނުންގެ ހުނަރު ދައްކާލީސް. ލަވައިގެ ކިޔުމާ މިއުޒިކް ސިނެމޮޓޮގްރަފީ ވެސް ވަރަށް ފުރިހަމ\nސެޕްޓެމްބަރު 16, 2021 23:27\nބޭރުމީހުން ތިބޭތަ ބޯ ހަތްބޯރާސެއްހެން ހަދައިން.\nސެޕްޓެމްބަރު 17, 2021 00:32\nހާދަ ހަޑި ލަވައެއް އިޔު\nސެޕްޓެމްބަރު 17, 2021 09:52\nރަނގަޅަށް ޓައިޓޭނިކް ކުޅެލާ.\nސެޕްޓެމްބަރު 17, 2021 17:06\nބޭރު މީހުން ތިބޭތަ ބޯ ހަތްބޯރާއްސެންހެން ހަދައިން.\nސެޕްޓެމްބަރު 20, 2021 23:13\nލަވަ ކިޔާފަ އިނީ ވަރަށް ރީތިކޮށް. ވީޑިއޯ ކަމަކުނުދޭ


Ziyadh Islamic Ministry Ah: Quran Aa Behey Gothun Dhogu Hadhan Heyonuvaane, Biruvethivey - Vaguthu\nޒިޔާދު އިސްލާމިކް މިނިސްޓްރީއަށް: ގުރުއާނާ ބެހޭ ގޮތުން ދޮގު ހަދަން ހެޔޮ ނުވާނެ، ބިރުވެތިވޭ\nއަހުމަދު ޒިޔާދު - ވަގުތު އިމޭޖެސް\nކުރީގެ ރައީސް އަބްދުﷲ ޔާމީންގެ ވެރިކަމުގައި ބޭއްވި ގައުމީ ފެންވަރުގެ ޤުރުއާން މުބާރާތްތަކުގެ ވަނަވަނައަށް ދިޔަ ދަރިވަރުންނަށް ދޭންޖެހޭ ފައިސާ ދީފައިނުވާ ކަމަށާއި، އެފައިސާ ހަވާލުކޮށްދިނީ ރައީސް އިބްރާހިމް މުހައްމަދު ސޯލިހުގެ ވެރިކަމުގައި ކަމަށް އިސްލާމިކް މިނިސްޓްރީން ބުނެފައިވާ ބުނުމަށް ކުރީގެ އިސްލާމިކް މިނިސްޓަރު އަހުމަދު ޒިޔާދު ރައްދު ދެއްވައިފިއެވެ.\nމި ސަރުކާރުގެ އިސްލާމިކް މިނިސްޓްރީން ބުނެފައި ވަނީ ޔާމީން ސަރުކާރުގައި އިސްލާމިކް މިނިސްޓްރީގެ އިސްނެގުމުގެ މަތިން ބޭއްވި އިންޓަނޭޝަނަލް ގުރުއާން މުބާރާތުގައި ވަނަވަނަ ހާސިލްކުރި ދަރިވަރުންނަށް ދޭންޖެހޭ ފައިސާ ނުދީގެން އެމައްސަލަ ހުށަހެޅި ނަމަވެސް ވެރިކަން ނިމިގެން ދިއައިރު ވެސް އެދަރިވަރުންގެ ހައްގު ނުލިބޭ ކަމަށެވެ. ނަމަވެސް އިސްލާމިކް މިނިސްޓްރީގެ ވަގުފު ފަންޑުން އެދަރިވަރުންނަށް ފައިސާ ހަވާލު ކުރުމަށް ކަމަށް ބުނެ ފައިސާ ނަގާފައިވާ ކަމަށާއި، އެފައިސާއަށް ވީގޮތް ނޭނގޭ ކަމަށެވެ.\nއެފަދަ ވާހަކަތަކެއް މިނިސްޓްރީން ބުނެފައި ވަނީ ކުރީގެ އިސްލާމިކް މިނިސްޓަރު ޑރ ޝަހީމް އަލީ ސައީދު މިހާރުގެ އިސްލާމިކް މިނިސްޓްރީން ގުރުއާން މުބާރާތް ނުބާއްވާތީ ކަންބޮޑުވުން ފާޅުކުރައްވާފައި ވަނިކޮށެެވެ. އިސްލާމިކް މިނިސްޓްރީގެ ވާހަކަތަކަށް ރައްދު ދެއްވަމުން ކުރީގެ އިސްލާމިކް މިނިސްޓަރު ޒިޔާދު ވިދާޅުވީ ގުރުއާނާ ބެހޭ ގޮތުން ދޮގު ހަދަން ހެޔޮ ނުވާނެ ކަމަށެވެ.\n"ކަންކަން ނުކުރެވުނީމަ އަބަދުވެސް އެހެން މީހުން ބޮލުގައި އަޅުވަމުން ތިޔަ ގެންދަވަނީ. ޤުރުއާނާ ބެހޭ ގޮތުން ތިޔަފަދަ ދޮގު ހަދަން ހެޔޮ ނުވާނެ. ﷲއަށް ބިރުވެތިވޭ. ގުރުއާނާ ބެހޭ ގޮތުން ތިޔަފަދަ ދޮގު ހަދާނަމަ ކޮންމެ ގޮތެއްވެސް ވެދާނެ. އަރަބި ގައުމުތަކުން ގެނައި ހާފިޒުން ފޮނުވާލީ ކޮން ފައިސާއެއް ނެތިގެންތޯ. މަދަރުސާގެ ގުރުއާން ޕްރޮގްރާމް ހުއްޓާލީ ކޮން ފައިސާއެއް ނެތިގެންތޯ. އަތޮޅު ތެރޭގެ ހާފިޒުން ޕްރޮގްރާމް ހުއްޓާލީ ފައިސާ ނެތިގެންތޯ. މަދަރުސާ ކުދިންގެ ގުރުއާން މުބާރާތް ނުބާއްވަނީ ފައިސާ ނެތިގެންތޯ. އަލިގަދަ ތަރި، ގައުމީ މުބާރާތް، ކަންކަން ނުކުރަން ބަހަނާ ދައްކަނީ،" ޒިޔާދު ވިދާޅުވެފައިވެއެވެ.\nޒިޔާދު އިތުރަށް ވިދާޅުވީ ރައްޔިތުންގެ ހިތްތަކުގައި ނުތަނަވަސްކަން އުފައްދަނީ ދީނީ ލޯބި ނެތުމުން ކަމަށާއި، ކަން ކުރާނެ ގާބިލުކަންވެސް ނެތުމުން ކަމަށެވެ.\n"މިހާރުވެސް މަޝްވަރާ ކުރައްވަމުން ތިޔަ ގެންދަވަނީ މަދަރުސާތަކުގެ ގުރުއާން މުގައްރަރު ކުޑަކުރަން. އިސްލާމް ދީނުގެ ކަންކަމުގައި ރައްޔިތުންގެ ހިތްތަކުގައި ނުތަނަވަސްކަން އުފައްދަނީ ދީނީ ލޯބި ނެތުމުން. ކަންކުރާނެ ގާބިލުކަންވެސް ނެތުމުން. މިފަހަރުގެ ހައްޖުގެ ކަންކަން ހިނގައި ދިޔަގޮތުން މިކަންތަކުގެ ހެއްކަކަށް ފުދޭ،" ޒިޔާދު ވިދާޅުވިއެވެ.\nއަލީ ރަމީޒު، ޑރ. ޒާހިރަށް:އަބަދު މީހުންނަށް އޮޅުވާނުލެވޭނެ ކަން ދަންނަން ޖެހޭ\nއަޅުގަނޑުމެންގެ ލޮބުވެތި އުސްތާޛް ޑރ. ޝަހީމް ދެއްކެވި ވާހަކަ ހަޖަމްނުކުރެވިގެން ދެއްކިވާހަކައެއްކަން ޔަޤީން. ޔާމީނުގެ ވެރިކަމުގަ އިސްލާމްދީނަށް ދެރަގޮތެއް ހަދާފަ. މިސަރުކާރުން ބޭނުންވަނީ އިސްލާމްދީން ިގައުމުން ނައްތާލަން. މުގައްރަރު ބަދަލުކުރުމާއި ޤްރުއާނަށް އިހާނެތިކޮށް ހަދަން. އެބަޔަކު ބަލިވެގެންދާނީ ޤްރުއާން އަބަދަށް ދެމިއޮންނާނެ އަންނި އޭނަގެ ޖަމާޢަތް ކިތައްމެވަރަކަށް ނުރުހުނު ކަމުގައިވިޔަސް.\nއޮގަސްޓް 17, 2019 19:45\nﷲ ގެޢަޒާބައްބިރުވެތި ވެތިބެގެން ޙައްޤުބަސްބުނާށެވެ\nއޮގަސްޓް 17, 2019 20:08\nރިިިިީނދޫ ކުލަ އަކީ ނަރަކައިގެ ކުލަ ހަާމުދުރުންގެވެސް ކުލަ ވީމަ ބިރުގަން ނާކަށްނެެޭގޭނެ\nއޮގަސްޓް 17, 2019 20:53\nވަރަށް ބޮޑަށް ސެކިއުލަރ ސަރުކާރެެެއް\nއޮގަސްޓް 17, 2019 21:30\nމިސަރުކާރުގެ މީހުންނަކަށް ނޭނގޭ ކަމެއް ނުކުރެވޭ ތާނގައި އަނގަ މަޑުން ލައިގެން ތިބެންވެސް.ކީކޭ ދެން ބުނާނީ. އިތުރަށް ބޭޒާރުވުންނޫން ކަމެއްނޫވޭ .ކަންކަން ނާގާބިލު މީހުންގެ އަތްމައްޗަށް ދިއައީމަވާނެގޮތް. ބަނގު ރަލާއި މަސްތުވާއެއްޗެހި ކުރިއަށް ވުރެ އެތައް ގުނައެއް އިތުރު ވެއްޖެ.ބަޔަކު ތަނެއް އިސްލާހު ކުރަން އެބައުޅޭ ބާވައޭ ހީވެ.މިވެރިކަން އަވަސް ގޮތަކުން ނިމެއްވެއްޖެ.\nއޮގަސްޓް 17, 2019 22:01\nޑރ ޒިޔާދު އެ ވިދާޅުވީ ރަނގަޅު ވާހަކައެއް.\nއޮގަސްޓް 17, 2019 22:50\nއިސްލާމިކް މިނިސްޓްރީގެ ވާހަކަ ދޮގު ނުކުރެއްވުމުން ގަބޫލުކުރެވެނީ ގުރުއާން މުބާރާތުގެ ފައިސާ ދެއްކީ މި ސަރުކާރުނ ް ކަމަށް..\nއޮގަސްޓް 18, 2019 07:53\nހިސާބައްވުރެ ރައްޔިތުން ގަމާރުވީމާ ވާނީ މިހެން.\nއޮގަސްޓް 18, 2019 08:48\nހައްޖު ކޯޕަރޭޝަނުން އިމުރާނުއަށް ދިން ކޯޓާތަކުގެވާހަކަދައްކަން މާތާހިރުވާނެ. މިއޮތީވާ ސަރުކާރެއް\nއޮގަސްޓް 18, 2019 10:51\nބަލަގަ ރޮހިންޔާ މުސްލިމުންނަށް ފޮނުވަން ހޯދި ފައިސާތައްވެސް އެތަށް ހާސް ޑޮނލަރެއް މަދުން ފޮނުވި ކަމަށް ވަނީ! އެއީ ބޭންކް ކޮމިސަނޯ ކިޔާފަ 15 ވަރަކަށް ހާސް ޑޮލަރު ކަމަށް އޭރު އަޑު ފެތުރުނު! ބަލަގަ 15 ހާސް ޑޮލަރުން ފަސްޓް ކުލާހުގަ ގޮސް ރޮހިންޔާ މީހުންނަށް ފައިސާ ހަވާލު ކޮށްލާފަ، ރަނގަޅު ޗުއްޓީ އެއް ހޭދަ ކޮށްފަވެސް އިސްލާމިކް މިނިސްޓްރީގެ ކަމާ ބެހޭ މީހުންނަށް އާދެވުނީސް! ކީކޭ ދެން ފަހެ އަޅެ ބުނާނީ!


Fuluhunnah 1,400 Body camera Hoadhanee - Vaguthu\nފޮރަންޓްލައިންގައި މަސައްކަތްކުރާ ފުލުހުންނަށް 1،400 ބޮޑީ ވޯން ކެމެރާ ސަޕްލައި އަދި ޑެލިވަރ ކޮށްދޭނެ ފަރާތެއް ހޯދުމަށް އިއުލާންކޮށްފިއެވެ.\nޑިފެންސް މިނިސްޓްރީން ގެޒެޓް ކޮށްފައިވާ އިއުލާނުގައިވާ ގޮތުން މި ބީލަމުގައި ބައިވެރިވާން 1،500 ގެ ނޮން-ރިފަންޑަބަލް ރަޖިސްޓްރޭޝަން ފީއެއް ދައްކަން ޖެހެއެވެ.\nފައިސާ ބަލައިގަންނަނީ އޮގަސްޓު އެކަކުން 26 އަށް މިނިސްޓްރީގެ އޮންލައިން ޕޭމަންޓް ޕޯޓަލް - ބަނޑޭރި ޕޭ މެދުވެރި ކޮށެވެ.\nއަދި ފައިސާ ދެއްކުމަށްފަހު، ބީލަމަށް ރަޖިސްޓްރީވުމަށް އެދޭ ފަރާތުގެ ނަމާއި އެޑްރެސް، ގުޅޭނެ ނަންބަރާއި އީ-މެއިލް އެޑްރެސް އަދި ފައިސާ ދެއްކި ރަސީދުގެ ކޮޕީ މެއިލްކުރަން މިނިސްޓްރީން އެދެއެވެ.\nޕްރޮޖެކްޓުގެ ބިޑްސެކިޔުރިޓީގެ ގޮތުގައި -/390,000ރ ހުށަހަޅަން ޖެހޭނެއެވެ. ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީހުން ފެށިގެން 148 ދުވަހެވެ. ޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ އަންނަ އޮގަސްޓު މަހުގެ 12 ވަނަ ދުވަހުގެ އީމެއިލްކުރަން އިއުލާނުގައިވެއެވެ.\nޝަރުތުހަމަވާ ފަރާތެއް ހޯދުމުގެ ކަންތައް ކުރިޔަށް ގެންދެވޭނީ އިންޓަރނޭޝަނަލް ކޮމްޕެޓިޓިވް ބިޑިންގ (އައިސީބީ) އުސޫލުގެ މަތިންނެވެ. އެކަމަށް ކުރިމަތިލާ ފަރާތްތަކުގައި ހުންނަންޖެހޭ ޝަރުތުތަކާއި އިވެލުއޭޓްކުރެވޭ ކްރައިޓީރިއާ ބީލަން ފޮތުގައި ބަޔާންކުރެވިފައިވާނެއެވެ.\nމިއަހަރު ތެރޭގައި ފުލުހުންގެ ޔުނިފޯމްގައި ކެމެރާ ހަރުކުރާނެ އަމާޒެއް ކަމަށް ހޯމް މިނިސްޓަރު އިމްރާން އަބްދުﷲ ވަނީ ވިދާޅުވެފައެވެ.


އައިލޭންޑް އޭވިއޭޝަންގެ ޑީއެފްއޯ އަމީން މަޤާމުން ދުރުކޮށްފި! | Jazeera\tއައިލޭންޑް އޭވިއޭޝަންގެ ޑީއެފްއޯ އަމީން މަޤާމުން ދުރުކޮށްފި! - Jazeera\nއައިލޭންޑް އޭވިއޭޝަންގެ ޑީއެފްއޯ އަމީން މަޤާމުން ދުރުކޮށްފި!\nމުހައްމަދު ޝުޖާއު June 2, 2019 156 views0\nއައިލޭންޑް އޭވިއޭޝަންގެ ޑައިރެކްޓަރ ފްލައިޓްސް އޮޕަރޭޝަންސްގެ މަޤާމުގައި ހުންނެވި ކެޕްޓަން މުހައްމަދު އަމީން އެމަޤާމުން ދުރުކޮށްފިއެވެ.\nއެނގިފައިވާ ގޮތުގައި އަމީން އެ މަޤާމުން ދުރުކޮށްފައިވަނީ މިއަދުއެވެ. އަދި އެކަން އައިލެންޑް އޭވިއޭޝަންގެ އޮފިޝަލުވެސް ވަނީ ޖަޒީރާ ނިއުސްއަށް ކަށަވަރުކޮށްދެއްވާފައެވެ.\nޖަޒީރާ ނޫހާއި ވާހަކަ ދެއްކެވި އައިލެންޑް އޭވިއޭޝަނުގެ އޮފިޝަލް ވިދާޅުވީ، ޑައިރެކްޓަރ ފްލައިޓްސް އޮޕަރޭޝަންސްގެ މަޤާމުން އަމީން ދުރުކުރީ އެކުންފުނީގެ ހިންގުމުގެ އޮނިގަނޑަށް ގެންނަމުންދާ ބަދަލުތަކުގެ ތެރެއިން ކަމަށެވެ.\nކުރިއަށް އޮތްތަނުގައިވެސް އައިލެންޑް އޭވިއޭޝަނުގެ ހިންގުމުގެ އޮނިގަނޑަށް އިތުރު ބަދަލުތައް އައުމަކީ އެކަށީގެންވާ ކަމެއް ކަމަށް އޮފިޝަލް ވިދާޅުވިއެވެ.\n"އަމީން މަޤާމުން ދުރުކުރެވިފަވަނީ ކުންފުނި ރީސްޓްރަކްޗަރ ކުރުމުގެ ތެރެއިން، އަދި މި ނޫނަސް އިތުރު ބަދަލުތައް އައުމަކީ ހަމަ އެކަށީގެންވާ ކަމެއް" އޮފިޝަލް ވިދާޅުވިއެވެ.\nއޮފިޝަލް ވިދާޅުވީ ޑައިރެކްޓަރ ފްލައިޓްސް އޮޕަރޭޝަންސްގެ މަޤާމުން އަމީން ދުރުކުރި ނަމަވެސް މިވަގުތު އެ މަޤާމަށް އެއްވެސް މީހެއް ހަމަޖައްސާފައި ނުވާ ކަމަށެވެ.\nއައިލޭންޑް އޭވިއޭޝަންގެ ޑައިރެކްޓަރ ފްލައިޓްސް އޮޕަރޭޝަންސްގެ މަޤާމުން އަމީން މިއަދު ދުރުކުރި ނަމަވެސް މިއަހަރުގެ ފެބްރުއަރީ މަހުން ފެށިގެން އޭނާގެ އަތުން ބައެއް ބާރުތައްވަނީ އަތުލާފައެވެ.\nއެގޮތުން މިއަހަރުގެ ފެބްރުއަރީ މަހުގެ ތެރޭގައި އަމީން އެ މަގާމުން ދުރު ކުރުމަށް ޑިމާންޑްކޮށް، މޯލްޑިވިއަންގެ ޕައިލެޓުންނާއި ކްރޫން ޑިއުޓީ އަށް ނުނިކުންނާނެ ކަމަށް އެންގުމުން އޭނާގެ މަސްއޫލިއްޔަތުތަކުގެ ތެރޭގައި ހިމެނޭ ޕައިލެޓުންނާ ގުޅޭ ކަންކަން ކުންފުނީގެ އެހެން އިސްފަރާތްތަކާއި ޙަވާލު ކުރެވުނެވެ.\nޕައިލެޓުންގެ ކަންކަން ބެލެހެއްޓުމުގައި އަމީން ތަފާތުކުރުންތައް ގެންގުޅޭ ކަމަށްބުނެ، ޕައިލެޓުންނާއި ކްރޫން ފެށި އިހުތިޖާޖު ނިމުމަކަށް ގެނެވުނީ ޓްރާންސްޕޯޓް މިނިސްޓަރު އައިޝަތު ނަހުލާ އާއި އައިލޭންޑް އޭވިއޭޝަންގެ އެމްޑީ ރިޒްވީ އެ ޕައިލެޓުންނާއި ބައްދަލުކޮށްގެންނެވެ.\nރައީސް އަބްދުﷲ ޔާމީންގެ ސަރުކާރުގައި ނުފޫޒު ގަދަކޮށް އަމީން އުޅުއްވިއިރު މި ސަރުކާރުގައި ވެސް އައިލެންޑް އޭވިއޭޝަންގައި އަމީން ހުންނެވީ އެހާ ބާރުގަދަކޮށް ކަމަށްބުނެ ޕައިލެޓުން ކަންބޮޑުވުންވެސް ފާޅުކޮށްފައިވެއެވެ.\nމީގެ އިތުރުން އައިލޭންޑް އޭވިއޭޝަންގެ މެނޭޖިން ޑިރެކްޓަރުގެ މަޤާމަށް މުހައްމަދު ރިޒްވީ ހަމަޖެއްސެވި ފަހުން، ކުންފުނީގެ ހިންގުން ހަރުދަނާކޮށް ގިނަ ބަދަލުތަކެއް ގެންނަވަމުންދާކަން އޮފިޝަލް ފާހަގަކުރެއްވިއެވެ.\nއެގޮތުން ޤައުމީ އެއާލައިންގެ "ފްލީޓް" ވަރުގަދަކޮށް، މޯލްޑިވިއަންގެ ދަތުރުތައް އާ މަންޒިލުތަކަކަށް ފެށުމަށް ތައްޔާރުވަމުން އަންނަ ކަމަށް އޮފިޝަލް ވިދާޅުވިއެވެ.\nމޯލްޑިވިއަންގެ ދަތުރުތައް ފަށަން ނިންމާފައިވާ އާ މަންޒިލުތަކުގެ ތެރޭގައި ޔޫރަޕާއި ދެކުނު އެފްރިކާގެ ޤައުމުތައް ހިމެނެއެވެ.


Addu Gai Meehaku "Koshaali" Mahsalaigai Adhi Meehaku Hayyareh Nukurey - Vaguthu\nކޮވިޑް-19: އަދަދުތަކުން ހިތްހަމަޖެހުން! - 1 ގަޑިއިރު ކުރިން\nVaguthu Samugaa COVID-19 Coverage\nއައްޑޫގައި މީހަކު "ކޮށާލި" މައްސަލައިގައި އަދި މީހަކު ހައްޔަރެއް ނުކުރޭ\n1 މަސް ކުރިން ( އޮކްޓޯބަރ 19, 2020 )\nއޮޕަރޭޝަނެއް ކުރިއަށް ގެންދިއުމަށް ފުލުހުން ސަރަހައްދެއް ބަންދުކޮށްފައި – ފޮޓޯ: ޕޮލިސް\nއައްޑޫ ސިޓީ ހިތަދޫގައި ރޭ ދެގްރޫޕެއްގެ ދެމެދުގައި ހިނގި މާރާމާރީގައި ތޫނު އެއްޗަކުން މީހަކަށް ހަމަލާދީ "ކޮށާލި" މައްސަލައިގައި އަދި އެއްވެސް މީހަކު މިހާތަނަށް ހައްޔަރު ނުކުރާކަމަށް ފުލުހުން ވިދާޅުވެއްޖެއެވެ.\nއެމައްސަލައިގައި އެއްވެސް މީހަކު ހައްޔަރު ނުކުރާކަން ކަށަވަރު ކޮށްދިނުން ފިޔަވައި އިތުރު މައުލޫމާތެއް މިއަދު ފުލުހުން ހާމައެއް ނުކުރެއެވެ.\nނަމަވެސް ފުލުހުން ރޭ ވިދާޅުވީ ހިތަދޫގައި ދެ ގްރޫޕެއް ދެމެދުގައި ހިންގި މަރާމާރީގައި ތޫނު އެއްޗަކުން ހަމަލާދީ މީހަކު ޒަހަމްކޮށްލި ކަމުގެ މައްސަލައެއް ފުލުހުންނަށް ހުށަހަޅާފައި ވަނީ މިރޭ 12:30 ހާއިރު ކަމަށެވެ. މި މީހާ އަށް އައްޑޫ އިކުއަޓޯރިއަލް ހޮސްޕިޓަލްގައި ފަރުވާ ދެމުން އަންނަ އިރު، ސީރިއަސް އަނިޔާތަކެއް ލިބިފައިވާ ކަމަށް ވެސް ފުލުހުން ވިދާޅުވިއެވެ.\nމަންޒަރު ދުށް ބައެއް މީހުން "ވަގުތަށް" މައުލޫމާތު ދެމުން ބުނީ މާރާމާރީގައި ޒަހަމްވި މީހާގެ ވާތު އަތުގެ ބޮޑުވައި އިނގިލި އާއި ޝަހާދަތް އިނގިލި ބުރިކޮށްލާފައިވާ ކަމަށެވެ. އަދި ކަތިވަޅިއަކުން ހަށިގަނޑުގެ އެކި ތަންތަނަށް ހަމަލާދީފައިވާ ކަމަށް ވެސް އެމީހުން ބުންޏެވެ.\n"ވަގުތަށް" ލިބިފައިވާ ފޮޓޯތަކުން ފެންނަ ގޮތުގައި ޒުވާނާ އަށް ބޮޑެތި ޒަހަމްތަކެއް ލިބިފައި ހުއްޓެވެ.\nއެއް ފޮޓޯ އިންއަނިޔާވެފައި އޮތް މީހާ ވެއްޓިފައި އޮތީ ޒަހަމްވި އަތުގައި ހިފަހައްޓާލައިގެންނެވެ. އެ ޒުވާނާގެ ވާތު އަތުގެ ބޮޑުވައި އިނގިލި އާއި ޝަހާދަތް އިނގިލި ވެސް ފެންނަން ނެތް އިރު، އަތް ތިލައިގެ ބޮޑު ބައެއް ވަނީ ބުރިކޮށްލައިފައެވެ.\nދެ ވަނަ ފޮޓޯގައި ފެންނަނީ ވެއްޓިފައި އޮތް މީހާގެ ބުރަކަށްޓަށް ލިބިފައި ހުރި ފުން ޒަހަމްތަކެވެ. ބުރަކަށީގެ ހަތަރު ތަނަކަށް ކަތިވަޅިން ހަމަލާ ދިން އިރު، އެންމެ ބޮޑެތި ޒަހަމްތަކެއް ފެންނަން ހުރީ ކޮނޑާ ދިމާލުންނެވެ. ފޮޓޯ އިން ފެންނަ ގޮތުގައި އެމީހާ އޮތީ ލެއިން ތަތްތެޅިފައެވެ.\nއެ ޒުވާނާ އަށް އެއްވެސް ހަރަކާތެއް ނުކުރެވޭ އިރު، ދެން ފެންނަ ފޮޓޯ އިން ކައިރީގައި އަންހެނަކު އިށީނދެގެން އިނދެ އެމީހާ އަށް އެހީތެރިވާ ތަން ފެނެއެވެ. އެ ފޮޓޯގައި އެ އަންހެން މީހާ އެހީތެރިވެ ދިނީ ފޮތިގަނޑެއް ބޭނުންކޮށްގެން ޒަހަމްވެފައިވާ ޒުވާނާގެ ލޭ މަނާ ކުރެވޭތޯއެވެ.\nފޮޓޯތަކުން ފެންނަ ގޮތުގައި ޒަހަމްވި މީހާގެ މޫނު މަތި ވެސް އޮތީ ލެއިން ތަތްތެޅިފައެވެ.\nކުޅުދުއްފުށީ ފިހާރައެއްގެ ތެރޭގައި ޒުވާނަކަށް ވަޅިން ހަމަލާދީފި\nދޯނި ހައިޖެކް ކުރުން: ހައްޔަރުކުރި މީހުން ދޫކޮށްލި މައްސަލަ އިސްތިއުނާފު ކުރަނީ\n1 މަސް ކުރިން\nދޯނި އަތުލުން: ވެރިފަރާތާއި ފަޅުވެރިންގެ ވާހަކަ ދިމާނުވެ، ބޮޑެތި ތަފާތުތަކެއް!\nއޮކްޓޯބަރ 19, 2020 10:44\nމި ލާދީނީ ވެރިކަމެއްގަ މިގައުމު ދުވަހަކުން ދުވަހެއް ދާނީ ހަލާކު ވަމުން.\nއޮކްޓޯބަރ 19, 2020 12:12\nވެރިކަމަާ މިކަމާ އޮތީ ކޮން ކަމެއް؟ ގަމާރުވިޔަސް ފުކެއް ބޮޑުވަރުތީދެން.\nއޮކްޓޯބަރ 19, 2020 13:58\nބަލަގަ އިބޫ ސޯލިހު ވެރިކަމަށް އައީ، ޢަދުލު އިންސާފާއި، އަމަން އަމާންކަމާއި، އަމޔއި ބފަޔއި ހޯދައިދޭނަމޭ ކިޔާފަޔޭ! އެހެންވެގެންނޭ އަހަރުމެން ވޯޓުލީ..!\nކަލޭހަމަތަ! ވޯޓުކޮޅު ކަޅާލާފައި މިހާރު އަހަރުމެން މަތިން ހަދާން ނެތުނީތަ!\nއޮކްޓޯބަރ 19, 2020 11:50\nއެކަމަކު ލާދީނީ ސަރުކާރުން ބުނި މާރާމާރީ އާއި ގޭންގް ގުރޫޕް ފައިޓްތައް ހުރީ ހުއްޓުވާފައޭ. ކޮންތާކު މިޖެެނީ. ތަނބިކައްޓޭ ކިޔާބަަލަ.\nއިންސާނެއްގެ ހަށިގަނޑާއި ވައްތަރު އެއްޗެއް ގޮނޑުދޮށަށް ލައްގާފައި، އެކަމަކު އެއީ އިންސާނެއް ނޫން!\nއެކްސިޑެންޓްގައި ނިޔާވީ ޓިކްޓޮކް ތަރި ނަޒްރާ!\nއެލައިޑްގެ މާކެޓިން މެނޭޖަރު އަންހެނުންނަށް ނިސްބަތްކޮށް ދެއްކި ވާހަކަ ސަޅިއެއް ނޫން!\nގެއްލިގެން ހޯދަމުންދިޔަ ހަތަރު އަހަރުގެ ކުއްޖަކު މޫދުގައި ނިޔާވެފައި އޮއްވާ ފެނިއްޖެ\nރާއްޖެއަށް ލިބުނު އެންމެ ބޮޑު ގެއްލުމަކީ ދިގު މުއްދަތަކަށް މުދިމަކު ވެރިކަން ކުރުން: ހަލީމް\nހުވަދޫ އާއި އައްޑޫގެ ރޭހެއް ނަމަ، ރޭހުގެ ކުރީގައި މި ތިބީ އަހަރުމެން: އައްޑޫ މޭޔަރު\nމީހުން ދިރިއުޅޭ ރަށްރަށުގައި ބަނގުރާ ވިއްކުމުގެ ބަހުސް އަނެއްކާވެސް ފަށައިފި\nމިއީ ރާއްޖޭގައި އެންމެ ފުރަތަމަ ޑެލިވަރީއަށް ނުކުތް ދިވެހި އަންހެން މީހާ؟


Dheewaana2(55 vana bai) – adduLIVE\nދީވާނާ2( ފަންސަވަންނަ ވަނަބައި)\nJun 24, 2019, 14:30 ޝައިން\nފަތިހުގެ ވަގުތެވެ. އެންމެންވެސް ގޭތެރޭގައި ހޭލަމޭލަވަމުން ދިޔައީ މިއަދު ދާންއުޅޭ ދަތުރުގެ ކަންކަމުގައެވެ. ދަތުރު ގެންދަންޖެހޭ ތަކެތި ޕިކަޕަކަށް އަރުވައިގެން ބަނދަރާދިމާއަށް އަހުސަން މިސްރާބުޖެހުމުން ފަހުދު އަވަސްވެގަތީ މީހުން ގޮވައިގެން ދިއުމަށެވެ. އެންމެން ބަނދަރަށް ގެންދިއުމަށްޓަކައި ފަހުދަށް ދެތިން ދަތުރުކުރަން ޖެހުނެވެ. ފުރަން ތައްޔާރުވެފައިވާ ދޯންޏަށް އެންމެން އަރާނިމުނުއިރު، އިރުގެ ރަންދޯދިތަކުން އުދަރެސްވަނީ ދޮންކޮށްފައެވެ. އިރުއަރައިފި ކަމުގެ ނިޝާނެއްގެ ގޮތުންނެވެ. ފަހުދުއާއި އަހުސަންގެ އާއިލާގެ އިތުރުން އިމާދުގެ އާއިލާވެސް އެދަތުރުގައި ބައިވެރިވިއެވެ.\nއުފަލާއި މަޖަލުގައި ދަތުރު ކުރިޔަށް ދިޔައިރު، ޝައުންއާއި އާއިންގެ މެދުގައި އެއްވެސް މުއާމަލާތެއް ނުކުރެވެއެވެ. ނަމަވެސް، ޝައުންގެ ހަރަކާތްތަކަށް އަހުސަން ދިޔައީ ފާރަލަމުންނެވެ. ޝައުން ފެނުނު ފުރަތަމަ ދުވަހުން ފެށިގެންވެސް އޭނާއަށް ޝައުން ކަމުދިޔައެވެ. މިދަތުރުގައި އޭނާ ގަސްތުކޮށްގެން ހުރީ ޝައުންއާ ގުޅުން ބަދަހިކުރުމަށެވެ. އެގޮތުން އޭނާ ނުސީދާގޮތެއްގައި ޝައުންއާއި ގާތްވަމުން ދިޔައެވެ. ކެއުމުގެ ވަގުތުގައި އެހީތެރިވުމާއި، ކުޅުމުގައި ބައިވެރިވުމާއި މިކަހަލަ އެތައްކަމެއްގައި ޝައުންގެ ގާތުގައި އޭނާ ހުރެއެވެ. ޚުދު ޝައުންއަށްވެސް އަހުސަންގެ އެގާތްކަން އިހުސާސްކުރެވި އުނދަގޫވާގޮތްވިއެވެ. ނަމަވެސް އޭނާ އެއީ މާބޮޑު ކަމަކަށް ނުހަދައި އެކުވެރިއެއްގެ ހައިސިއްޔަތުން އަހުސަންއަށް އެފުރުސަތު ދިނެވެ.\nއާއިން ޝައުންއާއި ދުރުގައި ހުރުމަށް މަސައްކަތްކުރި ނަމަވެސް ޝައުންއާއި އަހުސަންގެ ހަރަކާތްތަކަށް ނުބަލައެއްވެސް އޭނާއަކަށް ނުހުރެވެއެވެ. ދޭތެރެ ދޭތެރެއިން އެމީހުންގެ ހަރަކާތްތަކަށް އޭނާގެ ނަޒަރު ހުއްޓެވެ. އަދި އަހުސަން އެގޮތަށް ޝައުންއާއި ގާތްވާން އުޅޭކަން އެނގޭތީ އޭނާގެ ގާތަށް ރުޅިވެސް އައެވެ. އޭނާ އެންމެ ރުޅިއައީ ޝައުންވެސް އަހުސަންއަށް އެފުރުސަތުދީގެން ހުރީތީއެވެ. އޭނާގެ އަނތްބެއްގެ ގޮތުގައި ހުރިހާ ހިނދަކު ޝައުން އެކަން ދަންނަން ޖެހޭނެ ނޫން ހެއްޔެވެ؟ ފެންނަމުން ދިޔަ މަންޒަރުތަކުން އޭނާގެ ހިތަށް އުނދަގޫވީ ނަމަވެސް ބޭރުފުށުން އެކަން ނުދައްކާ އާއިން ދަތުރު ނިމޭންދެން ކެތްކުރިއެވެ.\nއަނެއްކޮޅުން އިމާދުވެސް އާއިންމެންގެ ގާތަށް އައިސް ކުރީގައި އޮތް އެކުވެރިކަން ބަދަހިކުރުމުގެ ނަމުގައި ގާތްކަން އުފައްދަން މަސައްކަތްކުރަމުން ދިޔައެވެ. އިމާދުގެ ދަރިންނާއެކު ހީހީފައި އަޔާނާ ކުޅެމުން ދިޔައިރު، އިމާދުގެ އަންހެނުންވެސް ހިތްހެޔޮކަމާއެކީ ފަރަހަނާޒްއާ ވާހަކަދެއްކިއެވެ. ނަމަވެސް އިމާދު ބަލާލާ ކޮންމެ ފަހަރަކު ފަރަހަނާޒްއަށް އުނދަގޫވަމުން ދިޔައެވެ. އިމާދު ކައިވެންޏެއް ކޮށްގެން ހުރިނަމަވެސް އަދިވެސް އޭނާ އިމާދުދެކެ ޖެހިލުންވެއެވެ. އިމާދުގެ ބަލާލުންތަކުގައި ބިރުވެރިގޮތެއް ހުންނަކަމުގެ އިހުސާސްވެސް އޭނާއަށް ކުރެވެއެވެ. ނަމަވެސް އޭނާ މަސްލަހަތަށްޓަކައި އިމާދުގެ އާއިލާއާއި ވާހަކަދައްކައި ހެދިއެވެ.\nވަރަށް އުފާވެރިކަމާއި ހަމަޖެހުމާއެކު ދަތުރު ނިމިގެން ދިޔައެވެ. އެދަތުރުގެ ސަބަބުން އެންމެ ބޮޑު ހިތްހަމަޖެހުމެއް ލިބުނު އެކަކީ އަހުސަންއެވެ. އޭނާ ވިސްނައިގެން ހުރީ ޝައުންމެން ރަށުން ދިއުމުގެކުރިން ޝައުންއާއެކު ގުޅުމެއް އުފެއްދުމަށެވެ. އެހެންކަމުން އޭނާ ގިނަގިނައިން ޝައުން ފެންނަ ހިސާބަށް ދާންފެށިއެވެ. ޝައުންއާ ވާހަކަ ދެއްކުމަށް އެކިގޮތްގޮތުން މަސައްކަތްކުރިއެވެ. އާއިންއަށް އެކަންވީ ވަރަށްވެސް އުނދަގޫދެނިވި ކަމަކަށެވެ. އަހުސަންއާއި ޝައުންގެ މެދުގައި އެކުވެރިކަމެއް އުފެދިދާނެ ކަމުގެ ބިރުވެރިކަން އޭނާގެ ހިތުގައި އުފެދުމުން ދަތުރު ނިންމާލާފައި މާލެދިއުމަށް އޭނާ ގަސްތުކުރިއެވެ. އެހެންކަމުން އޭނާ ދެދުވަސްފަހުން މާލެދާނެކަމަށް އަންގައި އެންމެންވެސް ދަތުރަށް ތައްޔާރުވުމަށް އެންގިއެވެ. އާއިންގެ މިއެންގުމުގެ ސަބަބުން އަހުސަން މާޔޫސްވާގޮތްވިއެވެ. ނަމަވެސް އޭނާ ހިތްވަރު އެލުވައެއް ނުލައެވެ. އާއިން މާލެދާން ނިންމި ޚަބަރު ލިބުމުން އިމާދުވެސް އެކަމާ ވަރަށްދެރަވެގެން ވާހަކަދެއްކިއެވެ. އަދި އާއިންމެން ދިއުމުގެކުރިން އޭނާގެ އާއިލާގެ ފަރާތުން ކެއުމެއްދޭން ނިންމިއެވެ. އެކެއުމުގައި ބައިވެރިވާން ފަރަހަނާޒް ބޭނުންނުވި ނަމަވެސް އާއިން އެދުނީތީ ބައިވެރިވިއެވެ.\n" ދެން މާއަވަހީ ވިއްޔަ ދާން ތިއުޅޭލެއް….މިހާރު މޫސުންވެސް މިއޮތީ ނުލާހިކު ރަނގަޅަށް…އަދި ދެތިން ދުވަހު މަޑުކޮށްލާފަ، މަސްދަތުރެއް ކޮށްލާފަ ދާންވީނު…." އިމާދުމެން ގެޔަށް ދިއުމުން އޭނާ އެދުނެވެ.\n" ނޫނޭ…އަސްލު ވަރަށްގިނަ ކަންކަން ހުންނާނެ އޮފީހުގަވެސް…އަހަރެން ނެތިއްޔާ ވަރަށް ގިނަ ކަންކަން ނުނިންމިފަ ހުންނާނެ…އެހެންވީމަ މަޑުކުރެވެން ނެތީ…" އާއިން ބަހަނާއެއް ދެއްކިއެވެ.\n" އެހެންތަ؟…މަހީކުރީ ނާޒް ލިބުނީމަ ދެން މާބޮޑުކަމެއް ޕްލޭންކޮށްފަ ނޯންނާނެކަމަށް…އެހެންނެއްނޫންދޯ މިވީ…އަދި ވަރަށްގިނަ ކަންކަންއެބަހުރިދޯ އާންގެ ޕްލޭންގަ…" ނުސީދާގޮތެއްގައި އިމާދު އާއިންއާ ދިމާކޮށްލިއެވެ.\n" އިމާދުވެސް ތިއުޅެނީ މިހާރު ކައިވެނިކޮށްގެންނެއްނު…އެކަމު އަދިވެސް އަނބިމީހާގާތުގަ ހުރެވޭވަރަށްވުރެ ބިޒީއެއްނު…" އާއިންވެސް އިމާދުއަށް ބުނެލިއެވެ.\n" އާނ….އަހަރެންވެސް އުމުރު ދުވަހު ހުސްކޮށް ނުހުންނަންވެގެން ކައިވެނިކުރީ….ނާޒް ނުލިބުނަސް ނާޒްއަކަށްވުރެ ވަކީން ދެރައެއްނުވާނެ މަގޭ އަންހެނުންވެސް…." އިމާދު ފަޚުރުވެރިކަމާއެކު ބުނެލިއެވެ.\n" އަހަރެން ވަރަށް އުފާވެއްޖެ އިމާދުއަށްވެސް ރަނގަޅު ބައިވެރިއަކު ލިބުނީތީ…" އާއިން ބޭނުންވީ އެހިސާބުން އެވާހަކަ ކުރުކޮށްލާށެވެ.\n" އާނ ދެން ނާޒް ނޫން ކޮންމެ މީހަކާ އަހަރެން އިންނަމަވެސް އާން އުފާވީސް…..އާން ހީކުރީ އަހަރެންނަށް އާންގެ ރޭވުން ނޭނގޭކަމަށްތަ؟…އަހަރެންނަށް ޝާލީ ހުރިހާ އެއްޗެއް ކިޔައިދިން…އަހަރެން އޭނަޔާ އިންނަންވެސް ބޭނުންވި، އެކަމު އޭނަބޭނުންނުވީ….އާން އެހާބޮޑަށް ނާޒްއާ ހިތާވެފަ ހުރެދާނެކަމަށް އަހަރެން ހިއެއްނުކުރަން…ކުރިން ބުނެލިނަމަތާ…" މަލާމާތުގެ ހިނިގަނޑެއް ޖަހާލަމުން އިމާދު ބުންޏެވެ.\n" އިމާދު…މިހާރު އެއީ މާޒީ…ދެން އެންމެ ރަނގަޅުވާނީ މާޒީ ހަނދާން ނައްތާލާފަ ދިރިއުޅުމައިގެން ކުރިޔަށް ދިޔައީމަ…" އިމާދުގެ ކޮނޑުގައި އަތްބާއްވާލަމުން ސީރިއަސްކަމާއެކު އާއިން ބުނެލިއެވެ.\n" އާނ…މާޒީ ދެން ބަދަލެއް ނުކުރެވޭނެ…އެހެންވެތާ އަހަރެން މިގޮތަށް އާންއާ އެކުވެރިކަން އަލުން ޤާއިމްކޮށްގެން މިއުޅެނީ…." ހިނިތުންވެލަމުން އިމާދު ބުނެލިއެވެ.\n" ވެދިޔަތަނަށް އަހަރެން މާފަށް އެދެން…އަހަރެންނަށް އެނގޭ އަހަރެންނަށް ކަންތައްކުރެވުނީ ރަނގަޅަށްނޫންކަން….އެގޮތަށް އަހަރެން ކަންތައްކުރީ ކޮންމެހެން ނާޒް ހާސިލްކުރާކަށްނޫން…އެކަމު ނާޒްހުރީ އިމާދުއާ ކައިވެނިކުރަން ބޭނުންނުވެފަ..އެހެންވެ ނާޒް އެކަމުން ސަލާމަތްކޮށްދޭން އެގޮތަށް ކަންތައްކުރީ…." އާއިން ހަޤީޤަތް ހާމަކުރިއެވެ.\n" އަހަރެން ނުކުރަމެއްނު ޝަކުވާއެއް…އަހަރެން މިހެން މިބުނީ އަހަރެންނަށް އެކަން އެނގުނުކަން އަންގާލަންވެގެން….ދެން އެވާހަކަ ބާއްވަމާދޯ…މިހާރު އެމީހުން ތިބޭނެ އަހަރެން މިކުރާ ބަހުސެއް ނޭނގިފަ…" ތަންކޮޅެއް ދުރުގައި ތިބި ފަރަހަނާޒްމެންނަށް ބަލާލަމުން އިމާދު ބުނެލިއެވެ.\nއިމާދު މަޖާ މޫޑެއްގައި އިނދެގެން އެވާހަކަތައް ދެއްކިނަމަވެސް ހަޤީޤަތުގައި އޭނާގެ ހިތްދިޔައީ ހަސަދައިގެ އަލިފާނުން އަނދަމުންނެވެ. އާއިން އޭނާއާމެދު ކަންތައްކުރިގޮތުން އޭނާ ދުވަހަކުވެސް އާއިންއަކަށް މާފެއް ނުކުރާނެއެވެ. އޭނާ އެތައް ދުވަހަކުއްސުރެ ވަނީ ފަރަހަނާޒްއާ އާއިންގެ ދިރިއުޅުމެ މައުލޫމާތުތައް ހޯދާފައެވެ. އެދެމީހުންނަކީވެސް ތެލެސީމިޔާ ދެކެރިއަރުންކަން އެނގުމުން އޭނާ އުފާކުރިއެވެ. އަދި އާއިން ފަރަހަނާޒް ވަރިކުރާނެ ދުވަހަކަށް އޭނާ އިންތިޒާރުކުރަމުން ދިޔައެވެ. ނަމަވެސް އެދެމީހުން ކުއްޖަކު އެޑޯޕްޓްކުރި ހިސާބުން، އާއިން ދުވަހަކުވެސް ފަރަހަނާޒް ދޫކޮށްނުލާނެކަން އޭނާއަށް އެނގުނެވެ. އެހެންކަމުން އޭނާވެސް ކައިވެންޏެއް ކުރިއެވެ. ނަމަވެސް އޭނާގެ ހިތުގައި އޮތް ރުޅިވެރިކަމަކަށް ބަދަލެއް ނާދެއެވެ. އެރުޅިވެރިކަން ބޭރުކޮށްލާނެ ފުރުސަތެއް ނުލިބިފައި ހުއްޓައި އާއިންމެން މިރަށަށް އައި ޚަބަރު އޭނާއަށް ލިބުމުން އޭނާ ވަގުތުން ރަށަށް އައީއެވެ. މިފުރުސަތުގެ ބޭނުން އޭނާ ރަނގަޅަށް ހިފާނެއެވެ.\nރޭގަނޑުގެ ވަގުތެވެ. މާދަމާގެ ދަތުރަށް ތައްޔާރުވުމަށް ޝައުން އަވަދިނެތި އުޅެމުން ދިޔައެވެ. އޭނާ ފޮށިތަކަށް އެއްޗެހިއަޅައި ނިމުނުއިރު، މެންދަމު ބާރަޖަހަން ގާތްވެއްޖެއެވެ. އެހެންކަމުން އޭނާބޭނުންވީ އަވަހަށް ނިދާލާށެވެ. އޭނާ ހެދުން ބަދަލުކޮށްގެން އައިސް އެނދުގައި އޮށޯތުމާއެކު، އޭނާގެ ފޯނަށް ވައިބައިން މެސެޖެއްއައެވެ. އޭނާ ބަލާލިއިރު، އެއީ ސަންގެ ނަމުގައިވާ އައިޑީއަކުން އައި މެސެޖެކެވެ. އޭގައިވާ ޕްރޮފައިލް ފޮޓޯބަލާލުމުން އެއީ އަހުސަންކަން އޭނާއަށް އެނގުނެވެ. ހަމައެކަނި " ހައި" ޖަހާލާފައި އޮތުމުން ކުޑަކޮށް ވިސްނާލަން އިނުމަށްފަހު އޭނާވެސް ހައިޖަހާލިއެވެ.\n" މާދަމާ ފުރަނީދޯ؟." އަހުސަން ލިޔެލިއެވެ.\n" ހޫމް" ޖަވާބުގައި ޝައުން ލިޔެލިއެވެ.\n" އަހަރެން ވަރަށް މިސްވާނެ ޝައުންމަތިން" ޖެހިލުންވެހުރެ އަހުސަން ބުނެލިއެވެ.\n" އެހެންތަ؟..އަހަރެންވެސް ތިއެންމެން މަތިން ވަރަށް މިސްވާނެ…މިރަށްމަތިން ވަރަށް މިސްވާނެ.." ސާދާކަމާއެކީ ޝައުން ޖަވާބުދިނެވެ.\n" އަހަރެންމަތިން މިސްވާނެތަ؟.." އަހުސަން އޭނާގެ ހިތުގައިވާ ސުވާލުކުރިއެވެ.\nއެސުވާލާމެދު ޝައުންއަށް ވިސްނާލަން މަޖުބޫރުވިއެވެ. އަހުސަން އެސުވާލުކުރަން ޖެހުނީ ކީއްވެބާއޭ އޭނާގެ ހިތަށއެރިއެވެ.\n" އެންމެންގެ މަތިންވެސް މިސްވާނެ…" ވިސްނާލުމަށްފަހު ޝައުން ބުނެލިއެވެ.\n" މާނައަކީ އަހަރެންނަކީ ވަކި ޚާއްސަމީހެއްނޫނޭދޯ؟…އެކަމު ޝައުންތީ އަހަރެންނަށް ވަރަށް ޚާއްސަކުއްޖެއް….ޝައުންއަށް އެކަން އެނގޭތަ؟…ޝައުންދާތީ ދެރަވެގެން ލޮލަށް ނިދިނައިސްގެން މިއޮތީ…ދެންނޭނގެ ބައްދަލުވާނެ ދުވަހެއްވެސް…" އަހުސަން އޭނާގެ ހިތް ޝައުންގެ ކުރިމަތީގައި ހުޅުވާލިއެވެ.\nއަހުސަންގެ ވާހަކަތައްހުރިގޮތުން އެޔަށްދޭނޭ ޖަވާބެއް ޝައުންއަކަށް ނުވިސްނުނެވެ. އަހުސަން އޭނާއާ ގަޔާވަނީކަން އެނގުމުން އޭނާ ޖެހިލުންވިއެވެ. އަހުސަންއަށް އެފުރުސަތު ދެވުނީތީ އޭނާ ދެރަވެސްވިއެވެ.\n" އަހަރެން ވަރަށްބޮޑަށް ނިދިއައިސްފި….ގުޑްނައިޓް" ޝައުން އަވަސް އަވަހަށް އެހެންބުނީ އަހުސަން ވާހަކަދައްކަން އިތުރަށް ފުރުސަތު ނުދިނުމަށެވެ.\n" ކުޑައިރުކޮޅަކު މަޑުކޮށް ނުލެވޭނެތަ؟…އަހަރެން ވަރަށް މުހިއްމު ވާހަކައެއް ބުނެލަން ބޭނުން…ހަމަ އެންމެ ފުރުސަތެއްދީ…" އާދޭހާއެކު އަހުސަން ބުނެލިއެވެ.\n" ސޮރީ އަހުސަން…އަހުސަން ތިދައްކަން އުޅޭ ވާހަކަ އަހުސަން ހިތުގަ ބާއްވާ….އަހަރެންނަކަށް އަހުސަން ހިތްއެދޭ ކަހަލަ ޖަވާބެއް ދެވޭކަށްނެތް….ވަރަށްބޮޑަށް ސޮރީ…އަހަރެން ނިދަނީ.." ޝައުން އެހެންބުނުމަށްފަހު އަހުސަންގެ ޖަވާބަކަށްވެސް އިންތިޒާރުކުރުމެއްނެތި އަހުސަންގެ ނަމްބަރ ބްލޮކްކޮށްލިއެވެ. އަދި ފުންނޭވާއެއް ދޫކޮށްލަމުން ދެލޯމަރާލިއެވެ.\nފަތިސްގަނޑީގައި ޝައުންއަށް ހޭލެވުނީ އޭނާގެ ފޯނު އެލާމްވުމުންނެވެ. އޭނާ އަވަސް އަވަހަށް ތެދުވެ ފެންވަރައިގެން ބޭރަށް ނުކުތެވެ. އޭރު ހުރިހާ އެންމެންވެސް ތިބީ ދަތުރަށް ތައްޔާރުވެގެންނެވެ. އާއިން ފަތިސްނަމާދުކޮށްގެން މިސްކިތުން އައިއިރު ފަހުދުވެސް އޭނާއާ އެކުގަ އައެވެ.\n" ހިނގާ ސައިބޯންދާން…މިހާރު ސައިހުރީ ތައްޔާރުވެފަ…" ފަހުދު ބުނެލިއެވެ.\n" އާނ…ހިނގާ ކޮންމެވެސް ގޮތެއް ހަދާލަން ވާނެތާ" އާއިން ޖަވާބުދިނެވެ.\nސައިބޮއެ ނިމިގެން އެންމެން ބަނދަރަށް ދިޔައިރު، އަހުސަންވެސް ދިޔައެވެ. ރޭގައި ޝައުން އޭނާއާ ވާހަކަދައްކަން އިންކާރު ކުރުމުން މިއަދު ފުރުމުގެކުރިން ޝައުންއާ ވާހަކަދައްކާލަން އޭނާ ބޭނުންވިއެވެ. ނަމަވެސް ޝައުންވެސްހުރީ އެކަމަށް ވިސްނައިގެންނެވެ. އެހެންކަމުން އަހުސަންއާއެކު އެކަނިވުމަށް ފުރުސަތުނުދީ އައިރާގެ އަތުން ދޫކޮށްނުލައި އޭނާހުއްޓެވެ. އެހެންކަމުން އެމީހުން ފުރަން ލޯންޗަށް އެރުމުން މާޔޫސްކަމުގެ ނަޒަރަކުން ޝައުންއަށް ބަލަން އޭނާ ހުއްޓެވެ.\nދަތުރު ނިންމާފައި މާލެއައިތާ ދެވަނައަށްވީ ދުވަހު އާއިންއާއިން ޝައުންވެސް އޮފީހަށް ނުކުތެވެ. މަސައްކަތްތައް ފުނިޖެހިފައި ހުރުމުން ދެމީހުންވެސް ބެލީ އަވަހަށް މަސައްކަތްތައް ފެށޭތޯއެވެ. ނަމަވެސް ހަމަ ކުއްލިގޮތަށް ބައްދަލުކުރާ ކޮޓަރިއަށް ދެމީހުން އަންނަން އާޒިމް އެންގުމުން އެމީހުން ދިޔައެވެ. އޭރު އެކޮޓަރީގައި ތިބީ ސަލީމްއާއި އާޒިމް އެކަންޏެވެ.\n" ދަރިފުޅުމެން މިގެނައީ ވަރަށް މުހިއްމު ވާހަކައެއް ދައްކަން….ބައްޕަ މިކުރާ ސުވާލަށް ތެދުތެދަށް ޖަވާބުދީބަލަ!….އަދްޔަންއާ ބެހޭގޮތުން އެއްވެސް އެއްޗެއް ތިދެމީހުންނަށް އެނގޭތަ؟…އެނގޭނަމަ އެނގިފަ އޮތްއެއްޗެއް ބުނެދީބަލަ!" އަދްޔަންގެ ނަން އިވުމުން ޝައުންއާއި އާއިންއަށް އެކަކު އަނެކެއްގެ މޫނަށް ބަލާލެވުނެވެ. އާޒިމްގެ ސުވާލަށް ޖަވާބުދޭނެ ގޮތަކާމެދު ދެމީހުންނަށްވެސް ވިސްނަން މަޖުބޫރުވިއެވެ.\n" ތިދެކުދިންނަށް ނޭނގޭނަމަ ބައްޕަ ބުނެދީފާނަން….އަދްޔަން ވަނީ ވަރަށްބޮޑު އޮޅުވާލުމެއް އޮޅުވާލާފަ…." އާޒިމް ޔަޤީންކަމާއެކު ބުނެލިއެވެ. އާއިންއާއި ޝައުންތިބީ އާޒިމް ދައްކަން އުޅޭ ވާހަކައެއްގެ އިންތިޒާރުގައި ޖެހިލުންވެފައެވެ.\n" އަދްޔަން ވަނީ ފައިސާގެ ވަރަށްބޮޑު ޚިޔާނާތެއްވެފަ….އެކަން އަހަރެމެންނަށް އެނގުނީ ނިމުމުމަހުގެ ރިޕޯޓު ހުށަހެޅި ވަގުތު….ވަރަށްބޮޑު އަދަދެއްގެ ފައިސާވަނީ ކުންފުނީގެ ބަޖެޓުން ނަގާފަ….އޭނާ އެކަން ކޮށްފަވަނީ ވަރަށް ދުރާލާ ރާވައިގެން….މިކަމުގަ އޭނާއާ ދެފަރާތަކުން ބައިވެރިވެފަވޭ، ފައިނޭންސް ޑިޕާރޓްމެންޓްގަ މަސައްކަތްކުރާ އަރީޝް އަދި ހުސެން…ދެމީހުންވެސް އެކަން އޮޅުވާލަން ވަރަށް މަސައްކަތްކުރި….އެކަމަކު ފައިނޭންސް މެނޭޖަރ ޝަރަފުގެ އެހީގަ އެކަން ހޯދީ…އެދުވަސްވަރު ޝަރަފް ޗުއްޓީގަހުރީމަ އެމީހުންނަށް އެހާފަސޭހައިން އެކަންކުރަން ފުރުސަތު ލިބުނީ….މިއޮތީ ރިޕޯޓްތައް…" އާޒިމް އޭނާގެ އަތުގައިވާ ފައިލްތައް އާއިންއާ ހަވާލުކުރަމުން ބުނެލިއެވެ.\n" އެކަމު ކިހިނެއް އޭނާއަށް ފައިސާ ނެގޭނީ….އަހަރެމެން ތިންމީހުންގެ ސޮއިވެސް ބޭނުންވާނެއެއްނު…." ފައިލުގައި ހިފަމުން އާއިން ސުވާލުކުރިއެވެ.\n" އޭނަ ވަރަށް ދުވަހު އަހަރެމެން އުޅޭ ނޫޅޭގޮތް ބަލާ….އަހަރެމެން ޗެކްގަ ކުރާ ސޮއިވެސް ދަސްކުރި….އޭނަ ބޭނުންކުރި ޗެކްގެ ކޮޕީވެސް އެބައޮތް….ސޮއިތަކުގަ ނެތް އެއްވެސް ތަފާތެއް….އަދި އެންމެ މޮޅުކަމަކަށް އޭނާކުރި ކަމަކީ ހުސެންގެ އެހީގަ ޝަރަފްލައްވާ ޗެކްގަ ސޮއިކުރުވާފަ އޮތީމަ…ޝަރަފްއަކީ ވަރަށް އިޚްލާސްތެރި އަދި ވިސްނުންތެރި ކުއްޖަކަށްވީތީ މިކަން މިހާ ފަސޭހައިން ފަޅާއެރީވެސް….އޭނާ އޮފީހަށް ނުކުމެފަ ބެލިއިރު، ދެމިލިއަން….ރުފިޔާ ބަޖެޓުން އުނިވެފަހުރިއިރު، އެފައިސާގެ މުއާމަލާތުގެ އެއްވެސް ޑޮއިކްމެންޓެއް އެންޓްރީކޮށްފައެއްނެތް….އެހެންވެ އޭނާއަށް ޝައްކުވީ…" އާޒިމް އޮޅުން ފިލުވައިދިނެވެ.\n" އަޅުގަނޑު ވަރަށްދެރަވެ ލަދުވެސް ގަނޭ އަޅުގަނޑުގެ ދަރިފުޅު މިފަދަ ވިޔާނުދާ ކަމެއްކުރީތީ….އަޅުގަނޑު ގަބޫލުކުރަނީ އަޅުގަނޑުގެ އިހުމާލުންވީ ކަމެއްކަމަށް….ތިކަން އެނގުނު ހިސާބުން އަޅުގަނޑު ގެވެސް ފާސްކުރިން…އޭނާ ގެންގުޅޭ ހުރިހާ ސާމާނެއް ބަލާފާސްކުރިން…އޭނާގެ ލެޕްޓޮޕްވެސް އާޒިމްއާ ހަވާލުކުރިން….ކުންފުންޏަށްވީ ގެއްލުމުގެ ބަދަލުދޭން އަޅުގަނޑު މިހުރީ ތައްޔާރަށް…އެކަމަކު އަޅުގަނޑު އެދެނީ އަޅުގަނޑުގެ ދަރިފުޅު ދޫކޮށްލަދިނުން…އޭނާ މިކުންފުނިން ވަކިކޮށްފަ ފޮނުވާލިނަމަވެސް އޭނާގެ މައްޗަށް އެއްވެސް ދައުވާއެއް ނުކުރުން އަޅުގަނޑު އެދެން…." ދެރަވެ ލަދުގަނެފައިވާ ހާލު ސަލީމް ވާހަކަދެއްކިއެވެ.\n" އަހަރެންވެސް ދަރިއެއް ފަދައިން ދުށްކުއްޖެއް އެއީ…އެކަމު މިހާ ވިޔާނުދާނެ ކަމެއް ކޮށްފާނެކަމަކަށް ހީއެއް ނުކުރަން….އަހަރެން އެންމެ ދެރަވީ ތިދެކުދިންނަށް އެނގިހުރެ އޭނާގެ ވިޔާނުދާކަން ސިއްރުކުރީމަ….އޭނާ ތިދެކުދިން ބްލެކްމެއިލް ކުރިކަން ސިއްރުކުރީ ކީއްވެ؟….ބޭނުން ނުވެތިބެ ދެމީހުން ކައިވެނިކުރީވެސް އޭނާގެ ސަބަބުންނެއްނު….ބައްޕައަށް ހުރިހާކަމެއް އެނގިއްޖެ….އޭނާގެ ލެޕްޓޮޕުން އެކަށީގެންވާ ހެކި ލިބިއްޖެ…" އާޒިމް އިތުރަށް އޮޅުން ފިލުވައިދިނެވެ.\n" އަޅުގަނޑުވެސް މަސްލަހަތައްބެލީ….ސަލީމް ބޭބެއަށްޓަކާ މަޑުންހުރީ…އޭނަ މަސައްކަތްކުރީ ޝައުންއާ ކައިވެނިކުރަން…..އޭނާގެ ކިބައިން ޝައުން ސަލާމަތްކުރަން އަހަރެން މިގޮތަށް ކަންތައްކުރީ….މިހާރުދެން އޭނަގެ ނުބައިކަން މިއޮތީ ބައްޕަމެންނަށްވެސް ސާބިތުވެފައެއްނު…އެހެންވީމަ ބައްޕަބޭނުންގޮތަކަށް ކަންތައް ނިންމަންވީ….ބައްޕަ ބޭނުމިއްޔާ އަދަޔަންއަށް މާފްދީފަ ދޫކޮށްލިނަމަވެސް…އަހަރެން އޭނާއަށް މާފެއް ނުކުރާނަން…އެކަމު ސަލީމްބެއަށްޓަކާ އޭނަ ދޫކޮށްލަފާނަން…" އާއިން އޭނާގެ ވިސްނުން ހާމަކުރިއެވެ. މިއެނގުނު ހަޤީޤަތުގެ ސަބަބުން ޝައުންގެ ބޮލުންވެސް ބުރައެއް ލުއިވެގެން ދިޔައެވެ. އަދްޔަންގެ ކިބައިން އުމުރަށްވެސް ސަލާމަތްވެވޭނެ ކަމުގެ ޔަޤީންކަން ލިބުނެވެ.\nސަލީމްގެ ތެދުވެރިކަމާއި ވަފާތެރިކަމުގެ ސަބަބުން އާޒިމް ނިންމީ އަދްޔަންއާމެދު ދައުވާއެއްނުކޮށް ހަމައެކަނި ވަޒީފާއިން ވަކިކުރުމަށެވެ. އެހެންކަމުން އޭނާއާ ބައިވެރިވި ދެމީހުންވެސް ވަޒީފާއިން ވަކިކުރިއެވެ. ކުންފުނީގެ އެހެން މުއައްޒަފުންނަށް އެކަމުގެ ހަޤީޤަތް ސިއްރުކުރުމުގެ ގޮތުން އާޒިމް އެދުނީ އެމީހުން އަމިއްލައަށް އިސްތިޢުފާދިނުމަށެވެ. އޭރުން ކުންފުނީގެ ފަރާތުން އެކަމަށް ޖަވާދާރީނުވެ ސަލާމަތްވާނެއެވެ. މިގޮތުން ސަލީމްގެ އެހީގައި އަދްޔަންވެސް އޮފީހަށް ހާޒިރު ކުރުވައި އޭނާގެ ދުލުން އޭނާގެ ކުށަށް އިޢުތިރާފު ކުރުވިއެވެ.\nއަދްޔަންގެ ކުރިމަތީގައި ކަރުނައަޅާ އޭނާގެ ބައްޕަ ރުއިމަންޒަރު ފެނުމުން އޭނާއަށް އޭނާގެ ކުށް އިހުސާސް ކުރެވުނެވެ. އޭނާއެކަންކުރި ސަބަބު ކިޔައިދީ އާއިންއާއި ޝައުންގެ ކިބައިންވެސް މާފަށް އެދުނެވެ. އަދި ދެން ދުވަހަކުވެސް ބަދަލު ހިފުމުގެ ގޮތުން އެފަދަކަމެއް ނުކުރާނެކަމަށްވެސް ބުންޏެވެ. ނަމަވެސް އާއިން އެވާހަކަތައް ގަބޫލެއް ނުކުރެއެވެ. އަދްޔަންއަށް އެހާފަސޭހައިން މާފްދިނުމަކީ އޭނާއަށް ވާނެކަމެއް ނޫނެވެ. ވަޒީފާއިން ވަކިކުރުމުން އަދްޔަން އެނބުރި ސިންގަޕޫރަށް ދިޔައެވެ.\n" ދަރިފުޅުމެން ކީއްވެ ކުރިން އޭނާގެ ވާހަކަ ނުބުނީ….އެހެންނޫންނަމަ ވަގުތު އޮއްވާ ފިޔަވަޅު އެޅުނީހެއްނު….ނަސީބެއްނު ދެކުދީންގެ ފޮޓޯތައް ޝޯޝަލް މީޑިއާށް ދޫކޮށްނުލާހުރިކަން…އެހެންނޫންނަމަ ކޮންފަދަ ބޮޑު ބަދުނާމެއް ވާންޖެހުނީސް….ކުރިންވެފަ އޮތްކަމެއްގެ ބަދަލުހިފަންވެސް އެހާ މުޑުދާރުކަމެއް ކުރީމަ ހަމަ ހައިރާންވޭ…އެއީ ކުރިން ހާދަ ބަސްމަދު ކިޔަމަންތެރި ކުއްޖެކޭ…ކާކަށް ގަބޫލުކުރެވޭނީވެސް އެހާނުބައި ރޭވުމެއް ރާވަފާނެކަމަށް" އާޒިމަށް އަދިވެސް އެކަން ގަބޫލު ނުކުރެވޭ ފަދައެވެ.\n" ބައްޕާ…ހަޤީޤަތުގަ އެއީ އަހަރެމެންގެވެސް ކުށް….އަހަރެމެންނަށް ނޭނގިނަމަވެސް ހާދަ އަނިޔާއެއް އޭނާއަށްވެސް އަހަރެމެންގެ ފަރާތުން ދެވިފަވާނޭ….އަހަރެމެން ބުލީކުރީމަ އޭނާވެސް ވަރަށް ދުވަހު އެކަމުގެ ހިތާމައިގަ އުޅޭނެ…." އާއިން ޚުދު އޭނާއަށް ކުރެވިފައިވާ ކުށަށް އިޢުތިރާފުވިއެވެ.\n" އާނ..ތީ ވަރަށްބޮޑު ތެދެއް….ހަނގާކުރުމަކީ މުޖުތަމައުގަ އުފެދިފައިވާ ވަރަށް ނުބައި ބަލިމަޑުކަމެއް….އެންމެންވެސް ވިސްނަން ޖެހޭކަމެއް….ނޫންނަމަ އެފަދަ ކިތަންމެ އަދްޔަންގެ އުފެދޭނެ…މިފަދަ ކިތަންމެ ހިތާމަވެރި ހާދިސާތަކެއްވެސް ހިނގާނެ…" އާޒިމްވެސް ހިތާމަޔާއެކު ބުނެލިއެވެ.\n" އެކަމު ބައްޕަގެ އެބައޮތް ސުވާލެއް….ދަރިފުޅުމެން ދެކުދިން ކައިވެނިކުރީ ހަމައެކަނި އަދްޔަންގެ ކިބައިން ސަލާމަތްވާންތަ؟ ނޫނީ ތިދެކުދިންގެ މެދުގަ ކުރިންވެސް ކަމެއް އޮތީތަ؟…" އާޒިމްހުރީ އޮޅުން ފިލުވަން ބޭނުންވެ، އެސުވާލު ކުރާނެ ފުރުސަތަކަށް ބަލަބަލައެވެ.\n" އަހަރެން ޝައުންއާ ކައިވެނިކުރީ ހަމަ ބޭނުންވެގެން…ޝައުންވެސް އަހަރެންދެކެ ލޯބިވާތީ…" އެއްވެސް ޖެހިލުމެއްނެތި އާއިން ބުނެލިއެވެ.\n" އެހެންތަ؟…ބައްޕަ ހަމަ އޮޅުން ފިލުވާލަން ބޭނުންވީ….ބައްޕަ އުއްމީދު ކުރަނީ ދެކުދިން އުފަލުގަ އުޅޭނެކަމަށް އަބަދުވެސް…." ހިނިތުންވެލަމުން އާޒިމް ބުނެލިއެވެ.\nއާއިންއާއި ޝައުންގެ ޙަޔާތުން އަދްޔަންގެ ސަފްހާ ނިމުނު ކަމުގެ ޔަޤީންކަން އަދްޔަން ދިނުމުން ޝައުންގެ ހިތަށް ލުއިވެގެން ދިޔައެވެ. އަދްޔަންގެ ސަބަބުން އޭނާގެ ހިތުގައި އުފެދިފައިވާ ބިރުވެރިކަން ފިލާދިޔަދިޔައެވެ. ނަމަވެސް އާއިންގެ ޙަޔާތުން ދުރަށްދާން ޖެހޭ ވަގުތު ޖެހުނުކަމުގެ އިހުސާސްވެސް ކުރެވުނެވެ.


ލީބިޔާގައި ޙަރަކާތްތެރިވާ ޚިލާފަތުގެ ސިފައިން މިޞްރުގެ 21 ޞަލީބީއެއްގެ ބޯ ކަނޑާލުން – ۞ Haqqu.info\nޙައްދު ޤާއިމްކުރުން ޚަބަރު ރިޕޯޓް މަލްޓިމީޑިއާ ފޮޓޯއިން ޚަބަރު\n19/02/2015 01/05/2015 އަބޫ އަސަދުﷲ\nމިޞްރުގެ ނަޞާރާއިންތައް ޝަރީޢަތް ތަންފީޛު ކުރުމަށްޓަކައި ޙާޒިރުކުރެވިފައި\nއިސްލާމީ ޚިލާފަތުގެ ދަޥްލަތުގެ ބާރު ޚުރާސާނުން ފެށިގެން އެފްރިޤާގެ ސަރަޙައްދުތަކަށް ފެތުރެމުން އަންނަކަމީ ދެބަސްވެވެން އޮތްކަމެއް ނޫނެވެ. އެގޮތުން މީގެ ތިން އަހަރުކުރިން ލީބިޔާގެ ޠާޣޫތު ޣައްޒާފީގެ ވެރިކަން ނިމި އޭނާވެސް ނިމިގެންދިއުމާއެކު، އެތަނުގައި ޙަރަކާތްތެރިވާ މުޖާހިދުންނަށް ރަނގަޅު ހާއްޔެއްކަމުގައި ވެގެން ދިޔައެވެ. ހުޅަނގުގެ ބާރުތަކާއި ޚާއްޞަކޮށް އެމެރިކާނުންގެ އަމިއްލަ އެދުމަށްޓަކައި ފުނޑުފުނޑުކޮށްލެވޭ މިފަދަ ކޮންމެ ބިމެއް ވެގެންދަނީ ﷲގެ ޙައްޤު މުޖާހިދުންގެ ބަރަކާތްތެރި ޖިހާދަށް ކޮށާލެވޭ މަގެއް ކަމުގައެވެ.\nމިދިޔަ އަހަރުގެ ޑިސެމްބަރު މަހާއި މިއަހަރު ޖެނުއަރީ މަހުގައި ލީބިޔާގައި ޙަރަކާތްތެރިވާ އިސްލާމީ ދަޥްލަތުގެ ސިފައިން މިޞްރުގެ 21 ޞަލީބީން ހައްޔަރު ކުރިއެވެ. އެއީ ލީބިޔާގެ އިރުމަތީ އައްސޭރި އަވަށެއްކަމަށްވާ ސިރްތުގައި ދެވުނު ދެ ޙަމަލާއަކުންނެވެ. އެމީހުންނަށް ވީވުނީ ނޭނގި ދެން ފެނިގެން މިދިޔައީ އިސްލާމީ ޚިލާފަތުގެ ލީބިޔާ ގޮފިން މި ހަފްތާގެ ތެރޭގައި ނެރުއްވި ވީޑިއޯއަކުންނެވެ. އެވީޑިއޯގައި އެމީހުން އައްސޭރި ފަށުން ހިނގާފައި ގެނެވޭ މަންޒަރު ފެނިގެންދެއެވެ. އަދި އެއަށްފަހު މުޖާހިދުންގެ ވަރުގަދަ އިންޒާރަކަށްފަހު އެ 21 ޞަލީބީންގެ ބޯތައް ކަނޑާލައި ބުރިކަށިމަތީގައި ބަހައްޓައެވެ. އަދި މެޑިޓޭރިއަން ކަނޑުގެ ލޮނުގަނޑު ލެއިން ރަތް ކޮށްލައެވެ.\nއިންޒާރު ދެއްވަމުން ވީޑިއޯގައި ވާހަކަ ދެއްކެވި މުޖާހިދު ވިދާޅުވިގޮތުގައި، ކާފަރުން އެކަތިގަނޑަކަށްވެ ހަނގުރާމަކުރާހެން އިސްލާމީ ދަޥްލަތް އޮތީ އެކަތިގަނޑަކަށްވެ ހަނގުރާމަކުރާށެވެ. ޞަލީބުތައް ފުނޑުކޮށްލެވި، ޖިޒްޔަ ނެގުމަށް ދާންދެނެވެ. އަދި ޝައިޚް އުސާމާ \_ ގެ ހަށިގަނޑު އެ ކަނޑަކަށް ކާފަރުން އެއްލައިލި ކަނޑަށް ކާފަރުންގެ ލޭ އޮހޮރުވާލާނެކަމުގެ އިންޒާރު ދެއްވިއެވެ. އަދި ﷲގެ އިޛުނަފުޅާއެކު ނަބިއްޔާ ؛ ގެ ވަޢުދުފުޅާއި އެއްގޮތަށް ރޫމް ފަތަޙަކުރާނެކަމުގެ އިންޒާރުވެސް ދެއްވިއެވެ.\nމި ވީޑިއޯގެ ސަބަބުން މިޞްރުގެ ޔަހޫދީ ވެރިޔާ ސީސީ ގަޔަށް ސީ ލެވިގެން ދިޔަ ކަހަލައެވެ. އަދި އޭގެ ބަދަލެއްގެ ގޮތުން ލީބިޔާގެ ސަރަޙައްދުތަކަށް މިޞްރުގެ ޖެޓުތައް ފޮނުވާ ވައިގެ ޙަމަލާތައް ދޭން ފެށިއެވެ. އުރުދުންގެ މުރުތައްދު ޕައިލަޓު ރޯ ފިލުވައިލުމުން އުރުދުންގެ ސަރުކާރުން ކަންތައް ކުރި ފަދައިންނެވެ. ނަމަވެސް، ﷲގެ ވާޤިފުޅާއިއެކު އިސްލާމީ ޚިލާފަތުގެ ބާރަކަށް ކުޑަވެސް ހީނަރުކަމެއް ނާދެއެވެ. ﷲގެ މަދަދާއިއެކު ބޮޑެތި ޤައުމުތައް ގުގުމާލަނީއެވެ. އަދި ފަހަތަށް ފިޔަވަޅެއްވެސް ނާޅައި ކެރިގެންތިބެ ޙަމަލާތައް އިތުރުކޮށް ވަރުގަދަކުރާކަމީ، އިސްލާމީ ޚިލާފަތުގެ ހައިބަތު ދެނެގަތް ކޮންމެ މީހަކަށްވެސް އެނގިގެންދާނެ ޙަޤީޤަތެކެވެ. އެންމެހާ ޙަމްދެއްވަނީ ﷲ އަށެވެ.\nނަޞާރާއިން ބޯބުރިކުރުން ބޯކެނޑުން މިޞްރު ލީބިޔާ ޞަލީބީން\nއިސްލާމީ ޚިލާފަތުން އައު ވިލާޔަތެއް އިޢުލާނު ކުރައްވައިފި


Noos verikamuge inaam dhinumuge jalasaa:3noos veri akah2award\nއިނާމު ލިބުނު ނޫސް ވެރިއެއް\nނޫސްވެރިކަމުގެ އިނާމު: ކޮންމެ ނޫސްވެރިއަކަށް ދެ އެވޯޑު ލިބުނު ތިން ނޫސްވެރިން\n12 އޮކްޓޯބަރ 2021 - 00:28:33\nމޯލްޑިވްސް މީޑިޔާ ކައުންސިލުން މިރޭ ބޭއްވި ނޫސްވެރިކަމުގެ އިނާމުގެ ދިނުމުގެ ހަފްލާގައި ކޮންމެ ނޫސްވެރިއަކަށް ދެ އެވޯޑް ލިބުނު ތިން ނޫސްވެރިއަކު ހިމެނިއްޖެއެވެ.\nމިގޮތަށް އިނާމް ލިބުނު ނޫސްތަކަކީ ސަންގު ޓީވީއާއި، ރާއްޖެ ޓީވީގެ އިތުރުން ވަގުތު ނޫހެވެ.\nސަންގު ޓީވީގެ މާހަތު ހުސެއިން ވަނީ ފީޗާ ނޫސްވެރިކަމުގެ އެވޯޑާއި ސިޔާސީ ދާއިރާ ކަވަރު ކުރާ ނޫސްވެރިންނަށް ދޭ އެވޯޑު ހޯދައިފަ އެވެ.\nކޮވިޑާ ގުޅިގެން ގިނަ ދުވަސްތަކެއް ވަންދެން ނުބޭއްވިދިޔަ މިރޭގެ އެވޯޑު ދިނީ ބްރޯޑްކާސްޓް މީޑިޔާ އަދި އޮންލައިން ނޫސްތަކުގެ ކެޓެގަރީ އެއްކޮށްލައިގެންނެވެ.\nއެހެން އަހަރުތަކުގެ މި އެވޯޑް ދެނީ ބްރޯޑްކާސްޓް ވަކިން އަދި އޮންލައިން ނޫސްތައް ވަކިކޮށްގެނެވެ. މިފަހަރު ދެ ބައި އެއްކޮށްލައިގެން މީޑިޔާ ކައުންސިލުން ހުޅުވާލީ 12 ކެޓެގަރީގެ ތެރެއިން9ކެޓަގަރީއަކުން ނޫސްވެރިންނަށް އެވޯޑުތައް ދިނެވެ.\nމީޑިއާ ކައުންސިލު އެވޯޑް 2020 ކާމިޔާބުކުރި ނޫސްވެރިން\nފީޗާ ދާއިރާ: މާހަތު ހުސެއިން ރަޝީދު (ސަންގު ޓީވީ)\nތަހުގީގީ ނޫސްވެރިކަމުގެ ދާއިރާ: މުހައްމަދު އަޒުހީމް އަޒީޒު (ވަގުތު)\nއިޖުތިމާއީ ދާއިރާ: އަމްނާ އިމާދު (ރާއްޖެ ޓީވީ)\nސިޔާސީ ދާއިރާ: މާހަތު ހުސެއިން ރަޝީދު (ސަންގު ޓީވީ)\nޝަރުއީ ދާއިރާ: ލައިޝާ އަހުމަދު (ރާއްޖެ ޓީވީ)\nވިޔަފާރި ދާއިރާ: ފާތުމަތު ޝަނާ މުހައްމަދު (މިހާރު)\nފޮޓޯ ޖާނަލިޒަމް: ޝާބިލް (ވަގުތު)\nވީޑިއޯ ޖާނަލިޒަމް: ހައްވާ މިންހާ (ސަންގު ޓީވީ)\nމީޑިޔާ ކައުންސިލުން މައުލޫމާތު ދީފައިވާ ގޮތުގައި، މިރޭގެ އެވޯޑަށް 56 ނޫސްވެރިޔެއްގެ ފަރާތުން 80 އަށް ވުރެ ގިނަ ހުށަހެޅުން ލިބުނު ކަމަށެވެ. އެކަމަކު ޖުމްލަ 12 ކެޓެގަރީގެ ތެރެއިން ދެ ކެޓެގަރީއަކަށް އެއްވެސް ހުށަހެޅުމެއް ލިބިފައެއް ނުވެ އެވެ. އަދި އެންމެ އުއްމީދީ ނޫސްވެރިޔާ އެވޯޑް ނުދިނީ ބޭނުންވާ ވަރަށް ހުށަހެޅުންތައް ނުލިބިގެންނެވެ.\nއެވޯޑް ދިނުމަށް ބޭއްވި ހަފްލާގައި ވާހަކަ ދައްކަވަމުން މީޑިޔާ ކައުންސިލުގެ ރައީސް ޝަހުބާން ފަހުމީ ވިދާޅުވީ މި އަހަރު ރެކޯޑް އަދަދަކަށް ނޫސްވެރިންގެ ހުށަހެޅުންތައް ލިބުމަކީ މި އެވޯޑުގެ އިންސާފުވެރިކަން ނޫސްވެރިން ބަލައިގެންފައިވާ ކަމުގެ ހެއްކެއް ކަމަށެވެ. އަދި އެވޯޑް ދިނުމުގެ އުސޫލާއި މިންގަނޑަށް މިއަހަރު ގެނެސްފައި ވަނީ ހެޔޮ ބަދަލެއް ކަމަށް ޝަހުބާން ވިދާޅުވި އެވެ.


SunOnline: Addu Dhamanaveshi in gehlunu Vaccine thahgandu falhu rashakun fenijje\nއައްޑޫ ދަމަނަވެށިން ގެއްލުނު ވެކްސިން ތައްގަނޑު ފަޅުރަށަކުން ފެނިއްޖެ\nއަހުމަދު ޖައިޝަން 14 Jan 2020, 14:26\nއައްޑޫ ދަމަނަވެށިން ގެއްލުނު ވެކްސިން ތައްގަނޑު ފުލުހުން ހޯދާފައި -- ފޮޓޯ/ ޕޮލިސް\nއައްޑޫ ސިޓީގައި ހުންނަ ދަމަނަވެށިން ގެއްލިގެން އުޅުނު ވެކްސިން ދިނުމަށް ފަހު ޖަހާ، އެ ސެންޓަރުގެ ރަސްމީ ތައްގަނޑު ގދ. އަތޮޅުގެ ފަޅު ރަށަކުން ފެނިއްޖެ އެވެ.\nއައްޑޫ ސިޓީގައި ހުންނަ ދަމަނަވެށިން ވެކްސިން ދިންކަން އަންގައިދިނުމަށް ފަހު ޖަހާ ތައްގަނޑެއް ވަގަށް ނެގި މައްސަލައެއް ވަނީ ދާދި ފަހުން ފެންމަތިވެފަ އެވެ.\nދަމަނަވެށި ހިންގެވުމާ ހަވާލުވެ ހުންނެވި ކޮމިއުނިޓީ ހެލްތު އޮފިސަރު މުހައްމަދު އިހުތިޝާމް ނަޖީބު އިއްޔެ "ސަން" އަށް ވިދާޅުވީ ދަމަނަވެށިން ވައްކަން ކޮށްފައި ވަނީ މިދިޔަ ޑިސެމްބަރު މަހުގެ 24 ވަނަ ދުވަހު ކަމަށެވެ.\nއެކަމާ ގުޅިގެން ފުލުހުން މިއަދު ބުނެފައިވަނީ ވަގަށް ނެގި ދަމަނަވެށީގެ ތައްގަނޑު ފެނިފައިވަނީ ގދ. ކުރިކޭމާހުއްޓާ ނަމަކަށް ކިޔާ ފަޅުރަށަކުން ކަމަށެވެ. އަދި އެ ފެނިފައިވަނީ މި މަހުގެ ހަތަރު ވަނަ ދުވަހުގެ ހެނދުނު 10:30 ހާއިރު އެ ރަށަށް ގޮސް އުޅުނު އާންމުންތަކަކަށް ކަމަށް ވެސް ފުލުހުން ބުންޏެވެ.\nއެ ތައްގަނޑު ފެނިފައިވާ ކަމުގެ މައުލޫމާތު ފުލުހަށް ލިބިފައިވަނީ މިއަދު ކަމަށް ފުލުހުން ބުންޏެވެ.\nއައްޑޫ ސިޓީ ހިތަދޫގައި ވެކްސިން ނުޖަހާ ކުދިން ވައްދާ ސްކޫލެއް ހުންނަ ކަމުގެ ތުހުމަތު ވަނީ ކުރެވިފަ އެވެ. އިހުތިޝާމް ވިދާޅުވީ މިފަދަ ވާހަކަތަކެއް ދެކެވެމުން އަންނަ އިރު ވެކްސިން ތައްގަނޑާއި ވެކްސިން ކާޑުތަކުގެ ކޮޕީގެ އިތުރުން އޮފީހުގެ ރަސްމީ ލިޔުންތަކެއް ހުރި ސީޕީޔޫއެއް ވަގަށް ނަގާފައިވާތީ ވަރަށް ބޮޑަށް ކަންބޮޑުވާ ކަމަށެވެ.\nއަދި އެ ތަކެތީގެ ނާޖާއިޒް ފައިދާ ބަޔަކު ނެގުމަކީ، ނުވަތަ މިހާރުވެސް ނަގާފައި ވުމުގެ ކަންބޮޑުވުމެއް ކަމަށް ވެސް އިހުތިޝާމް ފާޅުކުރެއްވި އެވެ.


Midhiya mahu etherekuri mudjhaluge agu Hatharu Billion ah\nމިދިޔަ މަހު އެތެރެކުރި މުދަލުގެ އަގު ހަތަރު ބިލިއަނަށް\nނިމިގެންދިޔަ ޖެނުއަރީ މަހުގެ ތެރޭގައި ރާއްޖެއަށް އެތެރެކުރި މުދަލުގެ އަގު ހަތަރު ބިލިއަނަށް އަރާ ކަމަށް ކަސްޓަމްސްގެ ތަފާސް ހިސާބުން ދައްކައިފިއެވެ.\nކަސްޓަމުން އާންމު ކުރި ތަފާސް ހިސާބުން ދައްކާގޮތުގައި މިދިޔަ މަހު ރާއްޖެއަށް އެންމެ ގިނަ މުދާ އެތެރެކޮށްފައި ވަނީ ދުބާއީންނެވެ. ރާއްޖެއަށް އެތެރެކުރި މުދަލުގެ 21 އިންސައްތަ ދުބާއީ އިން އެތެރެކޮށްފައިވާއިރު، އެއީ 802 މިލިއަން ރުފިޔާގެ މުދަލެވެ. 16 އިންސައްތަ އެތެރެކޮށްފައި ވަނީ ޗައިނާއިންނެވެ. ރާއްޖެއާ އެންމެ އަވަށްޓެރި އިންޑިއާއިން އެތެރެކޮށްފައި ވަނީ 332 މިލިއަން ރުފިޔާގެ މުދަލެވެ. އެއީ އެންމެ9އިންސައްތަ މުދަލެވެ.\nމިވޭތުވެދިޔް 2018 ވަނަ އަހަރުގެ ޖެނުއަރީ މަހުގެ ތެރޭގައި ރާއްޖެއަށް އެތެރެކޮށްފައި ވަނީ 3.8 ބިލިއަން ރުފިޔާގެ މުދަލެވެ. އެހެންކަމުން މިއީ މިދިޔަ އަހަރާއި އަޅާ ބަލާއިރު ހަ އިންސައްތަ އިތުރު އަދަދެކެވެ.\nރާއްޖޭން ބޭރުކުރި މުދަލުގެ އަގު އުޅެނީ 342.6 މިލިއަން ރުފިޔާގައެވެ. ޖެނުއަރީ މަހު ރާއްޖެއިން މައިގަނޑުކޮށް ބޭރުކޮށްފައި ވަނީ އެކިކަހަލަ މަހުގެ ބާވަތްތަކެވެ. ކަޅުބިލަމަސް ބޭރުކޮށްގެން 62 މިލިއަން ރުފިޔާ ލިބުނުއިރު، ކަންނެލި މަހާއި ކަންނެލި މަހުގެ ބާވަތްތައް ބޭރުކޮށްގެން 85 މިލިއަން ރުފިޔާ ވަނީ ލިބިފައެވެ.\nރާއްޖެއިން އެންމެ ގިނައިން މުދާ ބޭރުކޮށްފައި ވަނީ ޖަރުމަން ވިލާތަށެވެ. ޖަރުމަނަށް 34 މިލިއަން ރުފިޔާގެ މުދާ ބޭރުކޮށްފައިވާއިރު، އެމެރިކާއަށާއި އިނގިރޭސިވިލާތަސް ކޮންމެ ގައުމަކަސް 28 މިލިއަން ރުފިޔާގެ މުދާ ވަނީ ބޭރުކޮށްފައެވެ.\nނިމިދިޔަ 2018 ވަނަ އަހަރުގެ ޖެނުއަރީ މަހުގެ ތެރޭގައި ރާއްޖެއިން ބޭރުކުރި މުދަލުގެ އަގު އުޅެނީ 473.2 މިލިއަން ރުފިޔާގައެވެ. އެހެންކަމުން މިއަހަރު ބޭރުކުރެވުނު އަދަދު ވަނީ މިދިޔަ އަހަރާއި އަޅާ ބަލާއިރު 28 އިންސައްތަ ދަށްވެފައެވެ.\nކަސްޓަމުގެ ތަފާސް ހިސާބުތަކުން ދައްކާ ގޮތުގައި އާމްދަނީގެ ގޮތުގައި މިދިޔަ މަހު ލިބިފައި ވަނީ 306.6 މިލިއަން ރުފިޔާއެވެ. އެއީ މިދިޔަ އަހަރު ޖެނުއަރީ މަހު ލިބުނު 268 މިލިއަން ރުފިޔާއާއި އަޅާބަލާއިރު 14 އިންސައްތަ އިތުރު އަދަދެކެވެ.


Ukrain gai Covid Vaccine aa dhekolhah ethah bayaku muzaaharaa kohfi - One Online\nޔޫކްރެއިންގައި ކުރަމުންދިޔަ މުޒާހަރާގެ ތެރެއިން --- ފޮޓޯ: ރޮއިޓާސް\nޔޫކްރޭންގައި ކޮވިޑް ވެކްސިނާ ދެކޮޅަށް އެތައް ބަޔަކު މުޒާހަރާކޮށްފި\nޔޫކްރޭންގައި ކޮވިޑް ވެކްސިނާ ދެކޮޅަށް އެތައް ބަޔަކު މުޒާހަރާކޮށްފިއެވެ.\nޔޫކްރޭންގެ ވެރި ރަށް ކިއެވްގައި އެތައްހާސް ބަޔަކު އިއްޔެ މަގުތައް މައްޗަށް ނުކުމެ މުޒާހަރާކޮށްފައިވަނީ އެގައުމުގައި ކޮވިޑުން ރައްކާތެރިވުމަށް ސަރުކާރުން ފިޔަވަޅުތައް ވަރުގަދަކޮށް ވެކްސިން ޖެހުމަށް ބާރު އެޅުމުން އެކަމާ ދެކޮޅު ހެދުމުގެ ގޮތުންނެވެ. އެގައުމުގައި މިފަހަކަށް އައިސް ކޮވިޑް ކޭސްތަކުގެ އަދަދު މަތިވެ ބަލީގައި މަރުވާ މީހުންގެ އަދަދު މައްޗަށް ގޮސްފައިވާއިރު ވެކްސިން ފުރިހަމަކޮށްފައިވަނީ އާބާދީގެ އެންމެ 20 ޕަސެންޓް މީހުންނެވެ.\nމަޖިލިސްކުރާ އިމާރާތްދޮށަށް އާއްމުންގެ ގިނަބަޔަކު އެއްވެ ކުރަމުންދިޔަ މުޒާހަރާގެ ސަބަބުން އެސިޓީގެ ޓްރެފިކަށް ވަނީ ބުރޫ އަރާފައެވެ. ވެހެމުންދިޔަ ބޯ ވާރޭގެ ތެރޭގައި މުޒާހަރާގެ ބައިވެރިންވަނީ ވެކްސިނަށް ނޫނެކޭ ބުނެ ތައްޔާރުކޮށްފައިވާ ބޯޑުތައް ހިފައިގެން އަޑުގަދަކޮށްފައެވެ. އަދި ކޮވިޑަށް ތަޖުރިބާކުރުމުގެ އުކުޅަކަށް ރައްޔިތުން ބޭނުން ނުކުރުމަށާއި ދަރީން ހިމާޔަތްކޮށްދިނުމަށް އެދި މުޒާހަރާގެ ބައިވެރިން ވަނީ ގޮވާލާފައެވެ.\n''އަހަރެން ބޭނުމެއް ނޫން އަވަސް އަރުވާލައިގެން އިމަޖެންސީގައި ބޭނުން ކުރަން އުފެއްދި ވެކްސިނެއް އަހަރެން ގަޔަށް ޖަހާކަށް'' މުޒާހަރާކުރަމުންދިޔަ 62 އަހަރުގެ ނަޓާލިޔާ ގޮލުބްސޮވާ ކިޔާ މީހަކު އޭއެފްޕީއަށް ބުނެފައިވެއެވެ. އިތުރު ބައިވެރިއެއް ކަމަށްވާ އުމުރުން 50 އަހަރުގެ އޮލީނާ މަކޮވީކް ސިފަކުރާ ގޮތުގައި ކޮވިޑް ވެކްސިން އަކީ މެޑިކަލް އެކްސްޕެރިމެންޓެކެވެ. ''އަހަރެމެންނަކީ ހަކުރުގެ އަވައިގައި ޖެހިފަ ތިބި ބައެއް ނޫން، ކޮންމެ6މަހަކުން ގަޔަށް ކަށި ހަރަން ދޭން'' ކަންމަތީ ފިހާރައެއް ހިންގަމުން އަންނަ މީހަކު ބުނެފައިވެއެވެ.\nމި މުޒާހަރާ ހިނގަމުންދިޔަ އިރު ފުލުހުން އެސަރަހައްދުގައި ހަރަކާތްތެރިވިނަމަވެސް ބޮޑެތި ކުރިމަތިލުންތަކެއް ހިނގާފައެއް ނުވެއެވެ. ޔުކްރެއިންގައި ކޮވިޑު ޖެހިގެން އިއްޔެ އެކަނި ވެސް 720 މީހުން މަރުވެފައިވާއިރު މިއީ އެމެރިކާ އަދި ރަޝިއާ އާ ޖެހިގެން އެންމެ ގިނަ އަދަދަކަށް ދުވާލެއްގެ މައްޗަށް މިބަލީގައި މީހުން މަރުވެފައިވާ އަދަދެވެ. އެގައުމުގައި ކޮންމެ ދުވަހަކު ބައްޔަށް ހުށަހެޅޭ މީހުންގެ އަދަދު މިދިޔަ ހަފުތާގައި 26،870 އަށް އަރާފައިވާއިރު ބުދަދުވަހުގެ ނިޔަލަށް ވަނީ އިތުރު 23،000 ކޭސް ފެނިފައެވެ.\nޔުކްރެއިންގައި ވެކްސިން ފޯރުކޮށްދިނުމުގައި ކުރީކޮޅު ދަތިތަކެއް އުޅުނު ނަމަވެސް މިހާރު އެގައުމުގައިވަނީ ވެކްސިން ލިބޭނެ އިންތިޒާމު ހަމަޖައްސައިދީފައެވެ. ނަމަވެސް ކޮވިޑަށް ރައްޔިތުން އަހުލުވެރިކުރުވުމުގައި އެގައުމުގައި އަންނަނީ ދަތިތަކާ ކުރިމަތިލަމުންނެވެ.\nކޮވިޑުގެ އަދަދުތައް މަތިވާން ފަށާފައިވާއިރު އެގައުމުގައި އަޅާފައިވާ ފިޔަވަޅުތަކުގެ ތެރޭގައި ހާލަތު ގޯސްވެފައިވާ ސިޓީތަކުގެ އާއްމު ތަންތަނަށް ވެކްސިން ނުޖަހާ މީހުން ވަނުން ވަނީ މަނާކުރެވިފައެވެ. އޭގެ ސަބަބުން ބައެއް މީހުން ވެކްސިން ޖަހާ މަރުކަޒުތަކަށް ގޮސްފައިވާއިރު ދުވާލެއްގެ މައްޗަށް ވެކްސިން ޖަހާ މީހުންގެ އަދަދު އުޅެނީ 250،000 ގައެވެ.\nމިހާތަނަށް އެގައުމުގައި 2.9 މިލިއަން ކޮވިޑް ކޭސް ފެނިފައިވާއިރު އެބަލީގައި 69،000 މީހުން ވަނީ މަރުވެފައެވެ.\nގުޅޭ ޓެގު ޔުކްރެއިން ކޮވިޑް 19 ކޯވިޑް ވެކްސީން


Khaarijee vazeeru Abdullah Shahid Turkey ge Khaarijee vazeeraai baddhalu kuravvaifi - AO News\nޚާރިޖީ ވަޒީރު އަބްދުﷲ ޝާހިދު ތުރުކީގެ ޚާރިޖ ވަޒީރު މެވްލުތް ޗަވްޝޮންގްލޫ އާއި ކުރެއްވި ބައްދަލުވުމުގެ ތެރެއިން - ފޮޓޯ: މިނިސްޓަރ ޝާހިދު ޓުވިޓަރ\nއޯ.އައި.ސީގެ ޚާރިޖީ ވަޒީރުންގެ 47 ވަނަ ބައްދަލުވުމަށް ނައިޖަރއަށް ވަޑައިގެން އުޅުއްވާ ދިވެހިރާއްޖޭގެ ފޮރިން މިނިސްޓަރ އަބްދުﷲ ޝާހިދު ތުރުކީގެ ފޮރިން މިނިސްޓަރ މެވްލުތް ޗަވްޝޮންގްލޫ އާއި ބައްދަލުކުރައްވައިފިއެވެ.\nއޯ.އައި.ސީގެ ޚާރިޖީ ވަޒީރުންގެ 47 ވަނަ ބައްދަލުވުމުގެ ހަވާސާގެ ތެރެއިން ބޭއްވުނު މި ބައްދަލުވުމުގައި ވަނީ ދެ ޤައުމުން ގުޅިގެން ގުޅުން ބަދަހިކުރެވޭނެ ދާއިރާތަކާއި ގުޅޭގޮތުން މަޝްވަރާ ކުރައްވާފައެވެ. އެގޮތުން ވިޔަފާރީގެ ދާއިރާއާއި، ދަނޑުވެރިކަމުގެ ދާއިރާއާއި، ތައުލީމީ ދާއިރާއިން ރާއްޖެއާއި ތުރުކީއާއި ދެމެދު ގުޅުން ބަދަހިކުރެވޭނެ ގޮތްތަކާއި ގުޅޭގޮތުން މަޝްވަރާކުރެއްވި ކަމަށް މިނިސްޓަރ ޝާހިދު ކުރެއްވި ޓުވީޓެއްގައި ވަނީ ވިދާޅުވެފައެވެ.\nމީގެ އިތުރުުން މި ބައްދަލުވުމުގައި މިނިސްޓަރ ޝާހިދު ވަނީ ތުރުކީގެ ގައުމީ އެއަރލައިން ޓާކިޝް އެއަރލައިނުން ރާއްޖެއަށް އަލުން ދަތުރުތައް ފެށުމާ ގުޅިގެން އެކަމަށް ޝުކުރު އަދާކުރައްވާފައެވެ. އެގޮތުން ޓާކިޝް އެއަރލައިނުން ރާއްޖެއަށް ދަތުރު ފެށުމުގެ ސަބަބުން ރާއްޖޭގެ ފަތުރުވެރިކަމަށް އިތުރު ކުރިއެރުމެއް ލިބިފައިވާކަމަށްވެސް މިނިސްޓަރ ޝާހިދު ވަނީ ވިދާޅުވެފައެވެ.\nއޯ.އައި.ސީގެ ޚާރިޖީ ވަޒީރުންގެ ބައްދަލުވުމުގެ މިފަހަރުގެ ޝިއާރަކީ “ތަރައްޤީއަށް ހަމަޖެހުމަށް ގުޅިގެން ޓެރަރިޒަމާ ދެކޮޅަށް” މިޝިއާރެވެ. މި ބައްދަލުވުން ކުރިއަށް ދަނީ ރިޕަބްލިކް އޮފް ނައިޖަރގެ ވެރިރަށް ނިއާމޭގައި ނޮވެމްބަރު 27 އިން 28 އަށެވެ.\nސަރުކާރުން ހާމަކޮށްފައިވާ ގޮތުގައި މިފަހަރުގެ ބައްދަލުވުމުގައި، ކޮވިޑް-19 ގެ ޙާލަތު ރާއްޖޭގައި އޮތް ގޮތާއި، އެކަމުގެ ސަބަބުން ލިބެމުންދާ ގެއްލުންތަކާ ދެކޮޅަށް ރާއްޖެއިން އަޅާފައިވާ ފިޔަވަޅުތަކާއި އިސްލާމީ އުއްމަތަށް މިވަގުތު ކުރިމަތިވެފައިވާ ކަންކަމާމެދު ދިވެހިރާއްޖެއިން ދެކޭ ގޮތް ހާމަކުރައްވައި، އުއްމަތް އެކަތިގަނޑަކަށް ވުމަށް ގޮވާލައްވާ މިނިސްޓަރ ޝާހިދު ވާހަކަ ދައްކަވާނެއެވެ.\nމި ބައްދަލުވުމުގައި ބައިވެރިވެވަޑައިގަތުމަށް ފޮރިން މިނިސްޓަރ އަބްދުﷲ ޝާހިދު، ނައިޖަރއަށް ފުރާވަޑައިގެންފައިވަނީ މިމަހުގެ 24 ވަނަ ދުވަހުއެވެ. މި ބައްދަލުވުމުގެ ހަވާސާގައި ބައެއް ޤައުމުތަކުގެ ޚާރިޖީ ވަޒީރުންނާއެކު މިނިސްޓަރ ޝާހިދު ބައިލޭޓަރަލް ބައްދަލުވުންތައް ބޭއްވުމަށް ވަނި ހަމަޖެހިފައެވެ.\nއޯ.އައި.ސީގެ ޚާރިޖީ ވަޒީރުންގެ ބައްދަލުވުންމިނިސްޓަރ ޝާހިދުފޮރިން މިނިސްޓަރތުރުކީ\nތުރުކީ އަށް އައި ބިންހެލުމުގައި 24 މީހުން ވަރުވެއްޖެ\nބަންގްލަދޭޝަނުން9ޓަނުގެ އެހީގެ ތަކެތި ރާއްޖެއަށް ފޮނުވައިފި


Committee Thakuge List Ah Fannaanun Ge Committee Ithuruvehje - Vaguthu\nކޮމެޓީތަކުގެ ލިސްޓަށް ފަންނާނުންގެ ކޮމެޓީ އިތުރުވެއްޖެ\nފަންނާނުންގެ ފޯރަމް – ފޮޓޯ: ޕީއެސްއެމް\nސަރުކާރުން މިހާރު އުފައްދަވާފައިވާ ކޮމެޓީތަކުގެ ލިސްޓަށް އަނެއްކާވެސް ކޮމެޓީއެއް އިތުރުވެއްޖެއެވެ.\nފަންނާނުންގެ ޝަކުވާތައް އަޑުއައްސަވަން ކަލްޗާ އެންޑް ހެރިޓެޖް މިނިސްޓަރ ޔުމްނާ މައުމޫން ބޭއްވެވި ފޯރަމަށް ފަހު އެކަމަނާ ވިދާޅުވީ ފަންނާނުންގެ ކަންބޮޑުވުންތަކަށް ހައްލު ހޯދައިދިނުމަށް ކޮމިޓީއެއް އުފައްދަވާނަން ކަމަށެވެ.\nރައީސް އިބްރާހިމް މުހައްމަދު ޞާލިހް ވެރިކަމަށް ވަޑައިގެންނެވި ފަހުން ވަނީ ފަސް ކޮމެޓީއެއް ސަރުކާރުން ވަނީ އުފައްދަވާފައެވެ. އޭގެތެރޭގައި ފްލެޓްތައް ދީފައިވާ ގޮތް ބަލާ ކޮމެޓީ، ޖަލުތަކުގެ ހާލަތު ބަލާ ކޮމެޓީ އަދި ރައީސުލްޖުމްހޫރިއްޔާ އަށް ލަފާ އަރުވާ ކޮމެޓީ ވެސް ހިމެނެއެވެ. ކޮމެޓީތަކުގެ އިތުރުން ރައީސް ވަނީ ދެރިޔާސީ ކޮމިޝަނެއް ވެސް އުފައްދަވާފައެވެ.\nރޭ ކަލްޗާ އެންޑް ހެރިޓޭޖް މިނިސްޓްރީން ބޭއްވި ފޯރަމްގައި ފިލްމީ ދާއިރާގައި ހަރަކާތްތެރިވާ ވަރަށް ގިނަ އެކްޓަރުންނާއި ޑައިރެކްޓަރުން އަދި ފިލްމް ޕްރޮޑިއުސަރުން ބައިވެރިވިއެވެ. މި ފޯރަމުގައި އަތޮޅުތެރޭގައި ފިލްމު އަޅުވައި އިޝްތިހާރު ކުރުމުގައި ހުރި ދަތިތައް ފަންނާނުން ފާހަގަ ކުރިއެވެ. އަދި އާކައިވްއެއް ނެތުމުގެ ދައްޗާއި ފިލްމު ދައްކައި ޑިސްޓްރިބިއުޓް ކުރުމުގައި ވެސް ކުރިމަތިލާން ޖެހިފައިވާ ދަތިތަކުގެ ވާހަކަ ހިއްސާ ކުރިއެވެ.\nމިނިސްޓަރ ޔުމްނާ ވިދާޅުވީ ސަރުކާރު، ޚާއްސަކޮށް ހެރިޓެޖް މިނިސްޓްރީން ފިލްމް އިންޑަސްޓްރީއާ ގާތް ގުޅުމެއް ބާއްވާނެ ކަމަށާއި ދަތިތަކަށް ކޮމިޓީ މެދުވެރިކޮށް ހައްލު ހޯދާ ދިނުމަށް މަސައްކަތް ކުރައްވާނެ ކަމަށެވެ.\nކުއްލިއަކަށް ހުރިހާ ކަމެއް ހައްލު ނުވެދާނެ ކަމަށާއި ނަމަވެސް އެއީ މިސަރުކާރުން ކަންތައް މަޑުޖައްސާލާނެ ކަމެއް ނޫން ކަމަށް ވެސް މިނިސްޓަރު ވިދާޅުވިއެވެ.\nދިވެހިންގެ ހިތްތައް ފަތަޙަކުރި "ދެރިޔާ" ގެ ބަތަލް: އިތުރު ފެނިލުމަކަށް ތައްޔާރު!\nކައިވެނި ކުރަނީ ލޯބިވެރިންގެ ދުވަހަކު ނޫން: ޝިދާތާ\nފިލްމީ ތަރި "ވަޝިޔާ" ދިގުހެދުން އެޅިގޮތް ކަމަކު ނުދިޔަ؟\nޖެނުއަރީ 29, 2019 11:14\nޕަކާސް... ކޮމެޓީ ސަރުކާރު\nޖެނުއަރީ 29, 2019 11:52\nއެންމެ މުހިންމު ކޮމެޓީ އަކީ ލެކިއުޓަށް ހަދާދިން ކޮމެޓީ އެއީ އެތާނގެ ހިއްސާ ދާރުންނާއި އެމީހުންގެ ދަރިން ހެމެނޭ ކޮމެޓީ އެ ކޮމެޓީގެ ރަސްމީ ނަމަކީ ރައީސުލް ޖުމްހޫރިއްޔާގެ އެކްޝަން ކޮމެޓި...... ކީ މިކުރަނީ ކޭކޭ ބުނާނީ.... ކިހާ ދެރަކަމެއް\nޖެނުއަރީ 29, 2019 12:10\nގްރޭޑް 09 ގެ ސަރުކާރު.!!! ތީ ރައްޔިތުން ޢިގްތިސާދީ ގޮތުންނާއި. ޢުމްރާނީ ގޮތުން ތަރައްޤީ ކުރަނީ!! ސާބަހޭ\nޖެނުއަރީ 29, 2019 12:14\nކޮމިޓީ ވަގު ސަރުކާރު\nޖެނުއަރީ 29, 2019 12:25\nސަރުކާރު ހިނގަމުންދަނީ ފިނިހަކި ސްޕީޑްގައިކަމަށް ވަރަށްގިނަ ރައްޔިތުން ބުނަމުން އެބަދެއެވެ. އެހެންކަމުން މިކަން ބަލަން ޚާއްސަ ކޮމިޓީއެއް އުފައްދަން ފެނޭ.\nޖެނުއަރީ 29, 2019 14:07\nފަސް އަހަރު ނިމޭ އިރުވެސް ކަންކުރާ ކޮމިޓީ ހަދާ ނުނިމޭ. ކޮމިޓީ ހަދައިގެން ނޫނީ ކަމެއް ވާ ކަމަކަށް ނުވޭ 25 މިނިސްޓްރީ ހަދައިގެންވެސް. ޔާމީނު ވިއްޔާ ވެރިކަން ލިބުނީއްސުރެ ވޯޓުގެ ފަހުންވެސް ޕްރޮޖެކްޓްތައް ބާރު ސްޕިޑުގަ ކުރިޔަށް ގެންދަން މަސައްކަތް ކުރިތަން ފެނުނީ. އިޚްލާޞްތެރި މީހުން އެނގޭނެ މިހާރު.\nޖެނުއަރީ 29, 2019 12:26\nފުވައްމުލަކު މަގުތައް ނެހެދޭތީވެ މަގުތައް ހަދަން ކޮމެޓީއެއް ހައްދަވައިދެއްވާ.\nޖެނުއަރީ 29, 2019 13:01\nސާބަސް އަދި ދެތިން ކޮމެޓީ އުފައްދިނަ އަހަރެމެން އެމީހުންނައް މުސާރަ ދޭން ފައިސާ ގިނަވެގެން މިއުޅެނީ ދެން ޖީއެސްޓީވެސް ދެގުނަ ދައްކާނަން\nޖެނުއަރީ 29, 2019 14:02\nކޮމިޓީ ސަރުކާރުގަ ވުޒާރަތަކުގެ ބޭނުމެއްނެތް.\nޖެނުއަރީ 29, 2019 14:45\nހާތައް ބަލާ ކޮމެޓީ\nފަރުތައް ބަލާ ކޮމެޓީ\nވެރިކަން ކުރިއަރުވާ ކޮމެޓީ (ވކއ)\nވެރިކަން ވައްޓާލާ ކޮމެޓީ (ވވކ)\nވެރިންނަށް ވައްކަން ދަސްކޮށް ކޮމެޓީ (ވވދ)\nފެބުރުއަރީ 18, 2019 08:31\nނޫނޭވާ މިއޮތީ ސަރުކާރެއް. ރައްޔިތަކަށް އަދި ކަމެއް ނުކޮށްދޭ، ކަމެއް ކޮށްދެވޭނީ އެ ކޮލިޓީ ހުރެގެންނު؟ ކުންފުންޏާ، ކަމިޝަނާ، ކޮމެޓީއާ ނުހެދިގެން ސޯލިޙު އުޅޭއިރު އަންނި މިއޮށް އިންޑިއާގައި ރާއްޖެ ގަންނާނެއްބާ ގަންނާނެއްބާއޭ ގޮވަމުން ޖީބުބޮޑު ހަރުވާޅެއްލައިގެން ދުވަނީ. ކިހާބޮޑު ރޯގާއެއްތޯ ގައުމަށް މިޖެހުނީ؟ ބަލަމިހިރަ ގަމާރު ސޯލިހޫ ޔުމްނާ މައުމޫނު އަދި ކޮމެޓީއެއް ހަދަން ސޯލިހު ގާތު އެދުނަސް “ނޫންނޫން ދެން އިތުރު ކޮމެޓީއެއް މިވަގުތު ހެދޭކަށްނެތޭ މިހާރުވެސް ކޮމެޓީތަކާހެދި ރައްޔިތުން ތިމަންނަ ބޮލަށް އަރަނިއްޔޭ “ ބުނަންވާނެނޫންހެއްޔެވެ؟ ތިޔަފަދަބޮޑު ޒިއްމާއަކާ ހަވާލުވެހުރިމީހަކު ބަޔަކު “އެޅިހާ ބަތަކަށް ރިހަ “ވެގެން ހުރެގެން ނުވާނެނޫން ހެއްޔެވެ؟